hotchpotch/miracl-hf-unified huggingface dataset:
జి. ఎం. సి. బాలయోగి క్రీడాస్థలము
జి. ఎం. సి. బాలయోగి క్రీడాస్థలము () భారత దేశం లోణి తెలంగాణ రాష్ట్ర ముఖ్య పట్టణమైన హైదరాబాదు లోని క్రీడా స్టేడియం. దీని సామర్థ్యం 30,000 మంది వీక్షకులకు అందుబాటులో ఉంటుంది.
ఇది ఒక అధునాతన క్రీడాస్థలము. ఇందులో 8 వరుసల సింథటిక్ అథ్లెటిక్ ట్రాక్ ఉంటుంది. ఇందులో 4 వరుసల సింథటిక్ ప్రాక్టీసు ట్రాక్ ఉంటుంది. దీని ఉపయోగం రాత్రి పగలు జరిగే క్రీడలకు నవీన కాంతులను వెదజల్లడమే. ఈ స్టేడియం పేరును హెలీకాప్టర్ ప్రమాదంలో మరణించిన మాజీ లోక్ సభ స్పీకరు జి.ఎం.సి.బాలయోగి జ్ఞాపకార్థం పెట్టబడింది.
2010 డిసెంబరు 26 న 2800 మంది కూచిపూడి నాట్యకారులు గిన్నిస్ బుక్లో స్థానం సంపాదించుటకు విశేషమైన ప్రదర్శనను ఈ స్టేడియం లోనే నిర్వహించారు.
తెలంగాణ ఉద్యమ నేపథ్యంలో ఈ స్టేడియం పేరును భాగ్యరెడ్డి వర్మ క్రీడామైదానముగా నామకరణం చేశారు.
బహదుర్ పేట
బహదుర్ పేట, ఒడిషా రాష్ట్రములోని గంజాం జిల్లాకు చెందిన ఒక గ్రామం.
బహదూర్ పేట గ్రామం ఆంధ్ర ప్రదేశ్ సరిహద్దుపై ఒడిషా, భారతదేశం యొక్క దక్షిణాన గంజాం జిల్లాలో ఒక గ్రామం. ఇది ఇచ్చాపురం యొక్క బెర్హంపూర్ ఆగ్నేయం మరియు ఈశాన్య ఉన్న . గ్రామం యొక్క పేరు యొక్క ప్రత్యామ్నాయ రూపాలు " బహదూర్ పల్లి " ఉన్నాయి.
బహదూర్ పేట పరిసర గ్రామాలకు వ్యాపార కేంద్రం అనువుగా ఉంది. ప్రధాన వృత్తులుగా వ్యవసాయం, వర్తకం మరియు స్వయం ఉపాధి ఉంటాయి . పంటలు నీటిపారుదల వర్షం ఆధారపడి ఉంటాయి . ఒక ప్రాథమిక పాఠశాల మరియు ఒక ఇంజనీరింగ్ కళాశాల ( VGTM ) ఉంది . త్రాగునీటి ప్రతి హోమ్ సరఫరా బహదూర్ పేట గ్రామం చుట్టూ GramVikas నీరు & టాయిలెట్ ఏజెన్సీ ( 35,000 లీటర్ల సామర్థ్యం ) నీటి ట్యాంక్ ప్రాజెక్ట్ ఉంది . ఎక్కువ మంది నివాసులు ద్విభాషా ఒరియా మరియు తెలుగు రెండు మాట్లాడటం. ప్రతి సంవత్సరం పండుగలు " పతలమ్మ యాత్ర" & " గ్రమ దెవత యాత్ర" యాత్రను 5,000 మంది చుట్టూ చాలా సరదాగా ఫెయిర్ జరుపుకుంటారు ఉంటాయి . ప్రతి 5 సంవత్సరాల భజగొవిందం యత్ర "హరి నామం " ప్రార్థన 5 రోజులు రోజుకు 24 గంటలు జరుపుకుంటారు. సుమారు 10,000 మంది యాత్రను రోజువారీ 5 రోజులు సేకరించడానికి .
వయస్సు 6 సంవత్సరాలు * కింద పిల్లలు: 300
అన్వేషణ (పత్రిక)
విశ్వనాథ సత్యనారాయణ తెలుగు సాహిత్యంలో 20వ శతాబ్ది తొలి అర్థభాగంలోనే వలసవాదాన్ని ఎదిరించినవారు. గుర్రం జాషువా అదే కాలంలో కుల వివక్షపై పోరాటం చేసినవారు. వారిద్దరికీ ఒకరితో ఒకరికి సౌజన్యం ఉండేది. సిద్ధాంతాల హోరులో పలువురు లేని వివాదాలు ప్రచారం చేసినా వారి మధ్య స్నేహం చెదరనిది. వారిద్దరూ 1895లో జన్మించినవారే. 1994-5లో నాగార్జున విశ్వవిద్యాలయ తెలుగు ప్రాచ్య పరిశోధన విభాగం వారిద్దరి శతజయంతిని పలువురు సాహిత్యవేత్తల ప్రసంగాలతో నిర్వహించి. వాటన్నిటినీ విభాగపు పత్రిక అన్వేషణ ప్రత్యేక సంచికలో ప్రకటించింది.
ప్యాట్రిక్ మోడియానో
పేట్రిక్ మోడియానో ఒక ఫ్రెంచి నవలా రచయిత. 2014 సంవత్సరానికి నోబెల్ సాహిత్య బహుమతిని గెలుచుకున్నాడు.నాజీ మూకల దురాగతాలను ప్రపంచానికి చాటి చెప్పిన ఫ్రాన్స్ నవలా రచయిత ఆయన. ఆక్రమణలో ఉన్న జీవితాలని ఆయన అక్షరబధ్ధం చేశారు. 
ఒక జ్యూయిష్ ఇటాలియన్ వ్యాపారవేత్తకి, బెల్జియమ్ నటికి పశ్చిమ ఫ్రాన్స్‌లోని సబర్బన్ ఏరియాలో 1945 జూలైలో జన్మించాడు పేట్రిక్ మోడియానో.ఆయన తండ్రి యూదు ఇటాలియన్. తల్లి బెల్జియానికి చెందిన నటి. పారిస్ నగరాన్ని హిట్లర్ నాజీ సేనలు ఆక్రమించుకున్న సందర్భంలో వారిద్దరూ కలుసుకున్నారు. తల్లిదండ్రుల తాలూకు ఈ జ్ఞాపకాలు, నాటి చారిత్రక పరిణామాలు మోడియానో మీద బలమయిన ముద్ర వేశాయి.సరిగ్గా రెండో ప్రపంచ యుద్ధం ఐరోపా‌లో ముగిసిన కొద్దికాలానికే పుట్టడం వలన మోడియానో సున్నితమైన బాల్యాన్ని కోల్పోయాడు. రెండవ ప్రపంచ యుద్ధంలో నాజీల దురాక్రమణ, సామాన్య ప్రజలపై జరుగుతున్న దాడులు, అక్రమంగా బంధించడం, అమానవీయంగా దొరికినవారిని చంపడం లాంటి ఎన్నో విషయాలను వింటూ ప్రారంభమైంది మోడియానో జీవితం. నోబెల్ అవార్డు ప్రకటించిన కొద్ది సమయానికే ఫ్రెంచ్ అధ్యక్షుడు ఫ్రాంకో హోలన్‌డే ఆలవోకగా మోడియానో గురించి మాట్లాడుతూ He tries to understand how events lead individuals to loss or to find themselves ప్రశంసించారు.
ఆధునిక ప్రపంచం మనిషిని కోల్పోయిన చిరునామా. మరిచిపోయిన గమ్యం గురించి, ఎవరూ పిలవని నిరీక్షణ గురించి, ఎవరూ పలకరించని ఒంటరితనం గురించి, ఎవరూ ఓదార్చని దుఃఖం గురించి, ఎవ్వరూ కన్నీరవ్వని మరణం గురించి తల్లడిల్లుతున్న ‘కాలాన్ని’ పట్టుకున్న అతి కొద్దిమంది రచయితలలో పేట్రిక్ మోడియానో మొదటివాడు. సమకాలీన ఫ్రెంచ్ సాహిత్యం మొత్తం వ్యక్తిగత, అంతర్గత స్వీయ గీతాలనే గానం చేస్తోందని, ఇది ప్రపంచ వేదికపై దీటైన పోటీని ఇవ్వలేదని అనుకుంటున్న కాలంలో మోడియానో 1968లో మొదటిసారిగా, ఫ్రెంచ్ ఆధునిక సాహిత్య ముఖపత్రాన్ని ప్రపంచం ముందు నిలబెట్టాడు. తన మొదటి నవలతోనే, ఆధునిక మానవుడి అంతర్గత సంఘర్షణని పట్టుకొని, ‘అతను’ కోల్పోతున్న ‘అతనిని’ గురించి హెచ్చరించాడు. కొత్త సాంకేతికతను నైపుణ్యంగా చేసుకొని, సుమారు 24 నవలలతో, బాలసాహిత్య రచనలతో, సినిమా కథలతో 46 సంవత్సరాలుగా ఫ్రెంచ్ వేదికగా చేసుకొని ప్రపంచాన్ని పలకరిస్తున్నాడు.
నాజీల చేతుల్లో మారణకాండకు గురయిన యూదుల మనోభావాలు, వారు ఎదుర్కొన్న అవమానాలు, గుర్తిపును కోల్పోవటం వంటివి ఆయన నవలల్లో ప్రధాన అంశాలు. 1968 లో వెలువడిన "లా ప్లేస్ ది ఎలిటోయిలే" నవల్ యూరోప్ దేశాల్లో సంచలనం సృష్టించింది. ఆయన నవల "మిస్సింగ్ పర్సన్" 1978 లో ప్రతిష్ఠాత్మక "ప్రిక్స్ గోన్ కోర్ట్" అవార్డుకు ఎంపికయింది. మోడియానో ఫ్రెంచి భాషలో 40 కి పైగా రచనలు చేశారు. వాటిలో కొన్ని ఇంగ్లీషులోకి అనువాదమయ్యాయి. రింగ్ ఆఫ్ రోడ్స్: ఎ నోవల్, విల్లా ట్రిస్టీ, ఎ ట్రేస్ ఆఫ్ మెలైన్, హనీమూన్ వంటివి ఆ కోవలోనివి. ఆయన చిన్న పిల్లల పుస్తకాలు కూడా రాశారు. సినిమాలకు స్క్రిప్ట్ ని కూడా అందించారు. 2000 లో కేన్స్ సినీ ఉత్సవాల జ్యూరీలో సభ్యుడిగా బాధ్యతలు నిర్వహించారు. 2012 ఆస్ట్రేలియా స్టేట్ ప్రైజ్ ని గెలుచుకున్నారు.
గురుజాడ రాఘవశర్మ
గురుజాడ రాఘవశర్మ (ఫిబ్రవరి 11, 1899 - ఆగష్టు 8, 1987) ప్రముఖ స్వాతంత్ర్య సమరయోధులు, కవి, బహుగ్రంథకర్త. ఈయన తన కవితల ద్వారా, ఉత్తేజకరమైన రచనల ద్వారా భారతదేశ ప్రజలలో స్వాతంత్ర్య కాంక్ష రగిలించినాడు. గాంధేయ మార్గాన్ని అవలంభించారు. వీరు గురజాడ అప్పారావు గారి వంశీకులు.
వీరు కృష్ణా జిల్లా ఉయ్యూరు సమీపంలోనున్న గురజాడ గ్రామంలో ఫిబ్రవరి 11, 1899 తేదీన జన్మించారు. వీరి తల్లిదండ్రులు: త్రయంబకం మరియు వెంకమ్మ. వీరి నివాసస్థలం బందరు. వీరు వీరంకి సీతారామయ్య, సుదర్శనం నారాయణాచార్యులు, జొన్నలగడ్డ శివసుందరరావు, మండలీక వెంకటశాస్త్రి వంటి ప్రముఖుల వద్ద వివిధ శాస్త్రాలలో విద్యాభ్యాసం సాగించి మంచి పాండిత్యాన్ని సంపాదించారు. బమ్మెర పోతన తనకు ఉత్తేజాన్ని కలిగించినట్లుగా స్వయంగా చెప్పుకున్నారు. వీరు కూడా కృష్ణుని భక్తులు.
1921 లో మహాత్మాగాంధీ పిలుపు విని ఉపాధ్యాయ వృత్తిని వీడి జాతీయోద్యమంలో ప్రవేశించారు. 1930-31 మధ్యకాలంలో ఖైదీగా రాజమండ్రి, రాయవెల్లూరులలో జైలుశిక్ష అనుభవించారు. 1964లో ప్రముఖ స్వాతంత్ర్య యోధునిగా రాష్ట్రపతితో సన్మానింపబడ్డారు.
వీరు 1987, ఆగష్టు 8 తేదీన పరమపదించారు.
సందాపురం బిచ్చయ్య
సందాపురం బిచ్చయ్య మహబూబ్ నగర్ జిల్లా, వీపనగండ్ల మండలంలోని వెంకటాంపల్లి గ్రామానికి చెందిన కవి. హిందీ పండితుడిగా ఉపాధ్యాయ వృత్తిని కొనసాగిస్తూ, మరో వైపు "సూక్తి సాగర " అను కలం పేరుతో తెలుగులో పద్య, వచన రచనలు చేస్తూ, తెలుగు సాహిత్యాభివృద్ధికి తన వంతు సేవలు అందిస్తున్నాడు. ప్రస్తుతం వనపర్తికి సమీపంలోని నాగవరంలో స్థిరపడ్డాడు.
సందాపురం బిచ్చయ్య హిందీ సాహిత్య రత్న ( హిందీ బి.ఇడి.) పూర్తి చేసి, 1971లో హిందీ పండితుడిగా ఉద్యోగంలో చేరాడు. మహబూబ్ నగర్ జిల్లాలోని ఉండవెల్లి, శ్రీరంగాపురం, అయ్యవారిపల్లె, వేపూరు, కొత్తకోట, సోలిపురం మొదలగు గ్రామాలలో ఉపాధ్యాయుడిగా విధులు నిర్వహించారు.2000 సంవత్సరంలో జిల్లా స్థాయి ఉత్తమ ఉపాధ్యాయుడిగా ఎంపికయ్యి, అప్పటి కలెక్టర్ అనంతరాము నుండి అవార్డును స్వీకరించాడు. ఉపాధ్యాయుడిగా కొనసాగుతూ పిల్లలచే ఏకపాత్రలు, లఘు నాటికలు వేయించేవాడు. కవిత్వం, కథలు రాయడంలో శిక్షణ ఇచ్చేవాడు.
బిచ్చయ్య తెలుగు భాషలో కథలు, కవితలు, ఏకపాత్రలు, నాటికలు మొదలగు ప్రక్రియలలో రచనలు చేశాడు. ఇప్పటికి పది పుస్తకాలను ముద్రించాడు. మరికొన్ని రచనలు ముద్రణకు సిద్ధం చేస్తున్నాడు. ఆయన రచనలు పలు పురస్కారాలకు ఎంపికయ్యాయి. 2000 సంవత్సరంలో చెన్నైకి చెందిన యునైటెడ్ రైటర్స్ అసోసియేషన్ సంస్థ వారు బిచ్చయ్యను జీవిత కాల సాఫల్య పురస్కారానికి ఎంపికచేయగా, అప్పటి రిజర్వ్ బ్యాంక్ డిప్యూటి గవర్నర్ డాక్టర్ వై.వి. రెడ్డిచే పురస్కారాన్ని అందుకున్నాడు. అనేక సాహిత్య సభల్లో పాల్గొని తెలుగు కవిత్వాన్ని వినిపించాడు.
వీర్-జారా
వీర్-జారా యష్ చోప్రా దర్శకత్వం వహించిన యాష్ రాజ్ ఫిల్మ్స్ బ్యానర్ కింద నిర్మితమైన బాలీవుడ్ రొమాంటిక్ చిత్రం. ఈ చిత్రంలో షారుక్ ఖాన్ మరియు ప్రీతీ జింటా ముఖ్య పాత్రధారులు. రాణీ ముఖర్జీ, మనోజ్ బాజ్పేయి, కిర్రోన్ ఖేర్, దివ్యా దత్తా మరియు అనుపమ్ ఖేర్ సహాయక పాత్రధారులు. అనుభవజ్ఞులైన నటులు అమితాబ్ బచ్చన్ మరియు హేమమాలిని ఈ చిత్రంలోని ప్రత్యేక పాత్రల్లో నటించారు. ఈ చిత్రం యొక్క కథ మరియు మాటలు ఆదిత్య చోప్రా రాసారు.
భారతదేశం మరియు పాకిస్తాన్ మధ్య వివాదాలకు వ్యతిరేకంగా నిర్మింపబడిన, ఈ రొమాంటిక్ చిత్రం 22 సంవత్సరాలుగా విడిపోయి జీవించిన ఒక భారత వైమానిక దళ పైలెట్, దళ నాయకుడు వీర్ ప్రతాప్ సింగ్ మరియు లాహోర్లో ఒక పేరుమోసిన రాజకీయ కుటుంబానికి చెందిన ఒక పాకిస్తానీ అమ్మాయి, జారా హయాత్ ఖాన్ ల యొక్క దురధృష్టవంతమైన ప్రేమకథ. సామియా సిద్దికి అనే ఒక పాకిస్తానీ మహిళా న్యాయవాది, జైలులో ఉన్న వీర్ ప్రతాప్ ను కనుక్కుని, కన్నీళ్ళు పెట్టించే అతని కథను విన్న తర్వాత, అతనిని జైలు జీవితం నుండి విముక్తి చెయ్యడానికి ప్రయత్నిస్తుంది.
ముందుగానే ఊహించిన విధంగా ఈ చిత్రం ప్రపంచవ్యాప్తంగా ₹94.22 కోట్లకు ($ 15 మిలియన్లు) , పైగా వసూళ్ళు చేసి భారతీయ మరియు అంతర్జాతీయ బాక్స్ ఆఫీసుల వద్ద ఆ ఏడాదికి అత్యధిక వసూళ్లు చేసిన బాలీవుడ్ చిత్రంగా నిలిచింది . ఇంకా ప్రపంచవ్యాప్తంగా అనేక ప్రముఖ చలన చిత్రోత్సవాలలో ప్రదర్శింపబడింది . జావెద్ అక్తర్ యొక్క లిరిక్స్ మరియు మదన్ మోహన్ యొక్క కూర్పుల వల్ల ఈ చిత్రం యొక్క సంగీతం కూడా అత్యంత విజయవంతమైంది. థియేటర్లలో విడుదలైన తర్వాత, "వీర్ -జారా" విమర్శకుల నుండి ఎక్కువగా అనుకూల సమీక్షలను అందుకుంది. ఈ చిత్రం జాతీయ చలనచిత్ర అవార్డుల కార్యక్రమం వద్ద అత్యంత ప్రజాదరణ పొందిన చిత్రంగా అవార్డు మరియు ఉత్తమ చిత్రంగా ఫిలింఫేర్ అవార్డు, సహా ప్రధాన భారతీయ చిత్ర అవార్డు వేడుకల్లో పలు అవార్డులను గెలుచుకుంది. ఈ చిత్రం ఏడు సంవత్సరాల తర్వాత మళ్ళీ యాష్ చోప్రాను దర్శకుడిగా తీసుకువచ్చింది. యాదృచ్ఛికంగా అతడి ఏడు సంవత్సరాల క్రితం నాటి చివరి చిత్రం "దిల్ తో పాగల్ హై" కూడా షారుఖ్ ఖాన్ కథానాయకుడిగా నిర్మింపబడింది.
కథలోని ఎక్కువ భాగం జైల్లో బందీగా ఉన్న వీర్ ప్రతాప్ సింగ్ (షారుఖ్ ఖాన్) న్యాయవాది అయిన సామియా సిద్దికీ (రాణీ ముఖర్జీ) కి చెప్పే ఫ్లాష్ బ్యాక్ లోనే నడుస్తుంది.
వీర్ యొక్క కథనం పాకిస్తానీ అమ్మాయి అయిన జారా హయాత్ ఖాన్ (ప్రీతీ జింతా) భారతదేశానికి ప్రయాణించడంతో మొదలౌతుంది. ఆమెది లాహోర్లోని ఒక రాజకీయ నేపథ్యం కలిగిన కుటుంబం. ఆమె తన ఆలనా-పాలనా చూసిన సిక్కు ఆయా బెబె (అమ్మ లేదా బామ్మ అనే దానికి పంజాబీ పదం) (జోహ్రా సెహగల్) చనిపోయిన తరవాత ఆమె ఆఖరి కోరిక మేరకు భారతదేశంలోని సిక్కులకు పవిత్ర స్థలమైన కిరత్పూర్లోని ఆమె పూర్వీకుల అస్థికలు కలిసిన సట్లెజ్ నదిలో ఆమె అస్థికలు కూడా కలపడానికి వెళ్తుంది. భారతదేశానికి చేరుకుంటున్నప్పుడు ఆమె వస్తున్న బస్సు ప్రమాదవసాత్తూ అదుపుతప్పి బోల్తా పడుతుంది. భారతీయ వైమానిక దళ పైలెట్ స్క్వాడ్రన్ లీడర్ వీర్ ప్రతాప్ సింగ్ ఆమెను కాపడటానికి వచ్చి అమెకు బెబె యొక్క అంత్యక్రియలు చెయ్యడానికి సహాయం చేస్తాడు.
భాషా చారిత్రక వ్యాసములు
ప్రముఖ భాషాశాస్త్రవేత్త కోరాడ రామకృష్ణయ్య వివిధ సందర్భాలలో భారతి మాసపత్రికలో వ్రాసిన వ్యాసాలు ఈ పుస్తకంలో ఉన్నాయి. ఈ పుస్తకాన్ని 1954లో ప్రచురించారు.తెలుగుభాష యొక్క పుట్టు పూర్వోత్తరములను చర్చించుటకు శ్రీ కోరాడ రామకృష్ణయ్య రచించి ప్రకటించిన ఈ గ్రంథము అట్టి జిజ్ఞాస కలవారికి, అట్టి పరిశోధన చేసే వారికి కంచుకాగడా వంటిది. శ్రీ కోరాడ రామకృష్ణయ్యగారు సంస్కృతమువల్ల తెనుగు బహుముఖ వికాసము చెందినదనే విషయమును అంగీకరించెదరు. కాని, తెనుగు అనునది ఒక ప్రత్యేకమైన అనాదిసిద్ధమైన భాష కాదనెడివారి వాదనను అంగీకరించరు. తెనుగు అనునది అనాదిసిద్ధమైన ద్రావిడభాషా కుటుంబమునకు చెందినదని నిరూపించుటకు వీరు చేసిన పరిశోధన రాగద్వేష రహితమైనది. - భారతి మాసపత్రిక అక్టోబరు 1954
కృష్ణవేణి తరంగాలు
కృష్ణవేణి తరంగాలు సప్తగిరి మాసపత్రిక విడుదల చేసిన శ్రీ తారణ సంవత్సర పుష్కర ప్రత్యెక సంచిక - 2004.
భాషా సామర్థ్యాలు
పిల్లలందరిని బాధ్యతాయుతమైన, హేతుబద్దమైన పౌరులుగా తీర్చిదిద్దడమే విద్య యొక్క ప్రాథమిక ఉద్దేశం. గత కొంతకాలం వరకు చదువు జ్ఞాపకశక్తి లేదా బట్టీ విధానం మీద ఆధారపడి ఉండేది. 2009- విద్యా హక్కు చట్టం ఈ పద్ధతిని మార్చివేసింది. విద్యార్థి ఒక తరగతిని పూర్తి చేయడమంటే...ఆ తరగతిలోని అన్ని విషయాలకు సంబంధించిన సామర్థ్యాలను సాధించడమే అని రాష్ట్ర విద్యా ప్రణాళిక పరిధి పత్రం - 2011 పేర్కొంది. అందులో భాగంగా ప్రతి విషయానికి కొన్ని సామర్థ్యాలను నిర్ధేశించింది. తెలుగు భాషను ఒక విషయంగా నేర్చుకొనే పాఠశాల విద్యార్థులు కచ్చితంగా కింది సామర్థ్యాలు సాధించాల్సి ఉందని రా. వి. ప్ర. ప. ప.-2011 పేర్కొంది..
ఊట్ల స్వర్ణ
ఊట్ల స్వర్ణ ప్రముఖ ప్రజా గాయని. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
కరీంనగర్ జిల్లా, వీణవంక మండలంలోని ఎలబాక గ్రామంలో జన్మించింది. ఈమె చిన్నతనమంతా తన అక్క ప్రగతిశీల మహిళా సంఘం నేత అయిన జ్యోతి ఇంటిలో గడిచింది. అక్కడే స్వర్ణకు పాటతో తొలి పరిచయం యేర్పడింది. అరుణోదయ కళాకారులతో కలసి జ్యోతి పాటలు పాడుతుంటే స్వర్ణ కూడా గొంతు కలిపేది. అయితే అప్పుడు నేర్చుకున్నవన్ని కూడా చైతన్య గీతాలే కావడం విశేషం. మా టీవీ లో ప్రసారమైన వన్స్‌మోర్ ఫ్లీజ్‌లో పాడే అవకాశం వస్తే అక్కడ కూడా అమ్మ చూడమ్మా బైలెల్లినాదో గోదారమ్మా...గంగమ్మ తైల్లె బైలెల్లినాదో గోదారమ్మా అంటూ చైతన్య గీతమే పాడారు. ఆ చైతన్య గీతాలే ఆమెను గాయకురాలిగా వేదికలెక్కేలా చేశాయి. మలిదశ తెలంగాణ ఉద్యమంలో కాసోజు శ్రీకాంతచారి ఆత్మబలిదానం తనను కలచివేసిందని చెప్పే స్వర్ణ తెలంగాణ వచ్చేదాకా ఉద్యమ పాటలు తప్ప మరే పాటలు పాడనని నిర్ణయించుకుంది. అన్నట్లుగానే మాట మీద నిలబడింది. తెలంగాణ సమరనాదం, తెలంగాణ రగడా, ఉద్యమాల ఉస్మానియా పేర్లతో స్వయంగా పాటల సీడీలను కూడా రూపొందించింది.'బతుకమ్మ బతుకమ్మ ఉయ్యాలో- బంగారు తల్లివే ఉయ్యాలో... మా ఇంటి ముంగిట్లో ఉయ్యాలో' అంటూ... యుట్యూబ్‌ లో వినిపించే గొంతు స్వర్ణదే..
తారమతి బరాదారి
తారమతి బరాదారి హైదరాబాదు లోని చారిత్రాత్మక ప్రదేశం; ఇది ఇబ్రహీంబాగ్ ఓ ఒక భాగంగా ఉంది. ఇది ఇబ్రహీం కులీ కుతుబ్‌షా రాజ్యంలో నిర్మించిన పర్షియన్ నిర్మాణ శైలిలో కలిగిన కట్టడం. ఈ నిర్మాణ శైలిలో కట్టిన రెండవది గోల్కొండ
ఈ బరాదారి మూసీ నది ఒడ్డున నిర్మించబడింది. ప్రస్తుతం ఈ ప్రదేశం హైదరాబాదు నగరం శివార్లలో ఉంటుంది. పర్యాటక శాఖ ఈ బరాదారిని ఏడవ గోల్కొండ సుల్తాన్ అయిన అబ్దుల్లా కుతుబ్ షా రాజ్యం నాటిదని ఆపాదించారు. ఆయన తనకిష్టమైన వేశ్య అయిన తారామతి పేరు మీద సరాయ్ తారామతి బరదారి అని నామకరణం చేశాడని అంటారు.
పర్యాటక శాఖ ఈ ప్రదేశాన్ని సుల్తాన్ మరియు తారామతిల శృంగార కథల ప్రదేశంగా గుర్తించింది. అబ్దుల్లా కుతుబ్ షా రాజ్య కాలంలో ఒక కథ ప్రాచుర్యంలో ఉండేది.ప్రయాణీకుల కోసం సెరాయ్ లో పాడే తారామతి యొక్క స్వరాన్ని రెండుకిలోమీటర్ల దూరంలో గల గోల్కొండనుండి వినాలని అనుకునేవాడు. ఆమె అద్భుతమైన గాత్రం గాలితో ప్రయాణించి కోటలోని రాజుగారిని చేరేదట. ఈ విషయాన్ని ధృవీకరించుటకు సరైన సాక్ష్యాలు లేవు.
మరొక కథ కూడా ప్రాచుర్యంలో ఉంది. ఈ కథలో తారమతి మరియు ప్రేమమతి అనేవారు శోధరీమణులు. వారు అబ్దుల్లా కుతుబ్ షా యొక్క రాజ భవనంలో పవిలియన్ మరియు బాల్కనీకి మధ్య త్రాడు కట్టి దానిపై నాట్యమాడేవారని.
కోటకు సుమారు అర మైలు దూరం ఉత్తరం వైపున గల సమాధులలో కుతుబ్ షాహి రాజుల సమాధులు ఉన్నాయి. అక్కడ కుతుబ్ షాహీ రాజుల మరియు రాణులను ఖననం చేసిన స్థలం ఉంది. అచటనే తారమతి మరియు ప్రేమతి యొక్క సమాధులను కూడా చేర్చారని చెబుతారు.
తారామతి బరాదారి మంటపం 12 ద్వారాలను మరియు వాయుప్రసరణకు అనుకూలంగా కలిగిన నిర్మాణం. ఇది అత్యంత దేశీయ నిర్మాణ విధానాలతో కూడుకుని ఉంది.
బయటి మంటపంలో ఎయిర్-కూల్ థియేటర్ సౌకర్యం ఉంది. ఇది సుమారు 500 మంది ప్రజలకు సౌకర్యాన్నిస్తుంది. ఓపెన్ ఎయిర్ ఆడిటోరియం సుమారు 1600 మంది ప్రజలకు సౌకర్యాన్నిస్తుంది. బంకేట్ హాల్ 250 మందికి సరిపోయె సామర్థ్యం కలది.
బరాదారి (భవనం)
బరాదారి లేదా బరా దారి () అనేది 12 ద్వారములు కలిగి స్వేచ్ఛగా గాలి ప్రవహిస్తూన్న ఒక భవన నిర్మాణం. ఈ నిర్మాణము మూడు ద్వారములు ప్రతి వైపున కల చతురస్రాకారమైనది.
ఈ భవనం యొక్క విశేషమైన విషయం "రకాసజ్ (నాట్యకారులు)" చే ప్రదర్శనలిచ్చుటకు ఉపయోగపడేవిధంగా ఉంటుంది. వారు వేసవి కాలంలో చల్లదనం కోసం ఈ భవనాలను ఉపయోగించేవారు కూడా. "బర" అనేది ఉర్ధూ/హిందీ పదం. దీని అర్థం "పండ్రెండు" మరియు "దారి" అనగా "ద్వారం" అని అర్థం.
కొన్ని చారిత్రక బరాదారీలలో ముఖ్యమైనవి తారామతి బరాదారి హజూరి బాగ్ బరాదారి మరియు గోష్‌మహల్ బరాదారి etc.
గోషామహల్
గోషామహల్ హైదరాబాదుకు శివారు ప్రాంతం. ఇది హైదరాబాదు పాత నగరంలోని భాగం. ఈ ప్రాంతంలో ప్రసిద్ధ పోలీసు స్టేడియం ఉంది.
T.Raja Singh Lodh Is BJP MLA From Goshamahal (Assembly constituency) from Hyderabad.
గోషామాల్ బరాదారి
గొషామహల్ బరాదారి మాసోనిక్ భవనం హైదరాబాదు లోని మతపరమైన భవనం. ఇది 1682 లో నిర్మించబడిన బరాదారి భవనం. ఈ భవనం 1872 లో హైదరాబాదు నిజాం చే మతపరమైన కార్యక్రమాల వినియోగార్థం విరాళంగా యివ్వబడింది. ఇది హైదరాబాదు లోని శివారు ప్రాంతమైన గోషామహల్ వద్ద ఉంది.
324 సంవత్సరాల చరిత్ర గల గోషామహల్ బరాదారి ఫ్రీమాసన్స్ ద్వారా ప్రసిధ్ధ చారిత్రక కట్టడంగా భావించబడింది. ఇందులో అతిపెద్దదైన మనోహరంగా ఉండే గోడలు వాటిపై ఫ్రీమాన్‌సన్స్ యొక్క చిత్తరువులు మరియు చిత్రాలు ఉన్నాయి. ప్రస్తుతం భారతదేశంలోని ప్రాచీన మాసోనిక్ దేవాలయం, ఈ బరాదారి తొమ్మిది వసతి గృహాలను మరియు సమావేశ మందిరాలను కలిగి ఉంటుంది.
Freemasonry, said to be among the "world's oldest secular fraternal societies," is based on the "principles of fatherhood of God and the brotherhood of man" and has a member list that boasts of names like Justice Devender Gupta, several nawabs of the Nizam's era, Nawab Salar Jung Bahadur, Maharaja Kishen Pershad, Raja Venkata Ram Reddy and several others.
ఈశ్వర సేవకులు
ఈశ్వర సేవకులు కొత్త సత్యనారాయణ చౌదరి రచించిన గ్రంథం. దీని మూలగ్రంథాన్ని మహదేవ్ దేశాయి రచించారు. దీనిని భాషాపోషక మండలి 1936 సంవత్సరంలో ప్రచురించింది.
ఖుదాయీ బిద్మత్‌గార్ అంటే ఈశ్వర సేవకులని అర్థం. ఈ పదాన్ని సరిహద్దు గాంధీగా పేరొందిన ఖాన్ అబ్దుల్ గఫార్ ఖాన్ అనుచరులను ఉద్దేశించి భారత జాతీయవాదులు ఉపయోగించేవారు. ఈ గ్రంథంలో ఖాన్ సోదరులుగా పేరొందిన కాంగ్రెస్ వాదులు, జాతీయోద్యమ కారులు ఖాన్ అబ్దుల్ గఫార్ ఖాన్, డాక్టర్ ఖాన్ సాహెబ్ జీవిత చరిత్రలు రచించారు. ఖాన్ అబ్దుల్ గఫార్ ఖాన్ బ్రిటీష్ ఇండియాలోని పశ్చిమాన ఆఫ్ఘనిస్తాన్ సరిహద్దుల్లో ఉన్న సరిహద్దు రాష్ట్రానికి చెందినవారు. ఆ ప్రాంతం హింసాయుతమైన పోరాటాలకు, అలజడులకు పేరుపొందింది కాగా గఫార్ ఖాన్ అటువంటి రాష్ట్రంలో గాంధీజీ బోధించిన అహింసా సిద్ధాంతాన్ని వ్యాపింపజేయడం జాతీయవాదుల్లోనే కాక బ్రిటీష్ అధికారులు, సరిహద్దు రాష్ట్ర నాయకుల్లో కూడా ఆశ్చర్యం కలిగించింది. గఫార్ ఖాన్ భారతదేశం మతప్రాతిపదికన విడిపోవడం, పాకిస్తాన్ ఏర్పడడం అన్న విషయాన్ని ఎట్టి పరిస్థితుల్లోనూ జరగనీయరాదని ప్రయత్నించారు. మొదటి నుంచీ దేశ సమైక్యత గురించి పట్టుదలతో ఉంటున్న కాంగ్రెస్ నాయకులు ఒక్కొక్కరే జారిపోవడం, పాకిస్తాన్ ఏర్పాటుకావడం వంటి పరిణామాలతో గఫార్ ఖాన్, ఖాన్ సాహేబ్‌లు హతాశులయ్యారు. ఎన్నో ఏళ్ళుగా భుజం భుజం కలిపి స్వాతంత్ర్యం కోసం కృషిచేసిన భారత దేశానికి చెందిన జాతీయోద్యమ సహచరుల గురించి ఖాన్ బాధతో మీరు మమ్మల్ని తోడేళ్ళ ముందుకు విసిరేసి వెళ్ళిపోయారు అన్నారు. ఏదేమైనా అనంతర కాలంలో ఏర్పరిచిన అత్యున్నత పౌర పురస్కారమైన భారతరత్నను అందుకున్న విదేశీ పౌరునిగా (అప్పటికి పాకిస్తాన్ పౌరసత్వం ఉండేది) ఆయన ప్రసిద్ధిచెందారు. ఈ మహనీయుల జీవితాలను గాంధీజీ సూచన మేరకు దేశాయ్ రచించారు.
దేవకీనందన శతకము
ఈ శతకములో కృష్ణా దేవకీనందనా అనే మకుటముతో 108 పద్యాలు ఉన్నాయి. నామమాత్రము విశిష్టమై మఱుగున పడి ఉన్న ఈ శతకాన్ని గద్వాల సంస్థానములోని పుస్తక భాండాగారములో తాళపత్ర లిఖితమై ఉండుట చూచి గద్వాల మహారాణి ముద్రింపించి ప్రకటించింది. ఈ శతకము ద్రాక్షాపాకములో, వైదర్భీరీతిలో, పండిత పామరుల హృదయంగమంగా ఉంది.శా|| పాత్రాపాత్రవివేకముల్ సమసె పాపం బెచ్చెఁబుణ్యంబులే
శా|| అందెల్ చిన్ని పసిండి గజ్జెలును మ్రోయన్ మేఖలా ఘంటికల్
శా|| నీడల్ దేరెడు చెక్కుటద్దములతో నిద్దంపునెమ్మోముతో
మ|| అమరుల్ పద్మజువ్రాఁత దాఁట రెవఁడొక్కబ్దంబు పెడయ్యె దు
ఇండియన్ సూపర్ లీగ్
ఇండియన్ సూపర్ లీగ్ భారతదేశంలో ఫుట్‌బాల్ ఆటల పోటిల కోసం ఏర్పడిన ఒక ప్రైవేట్ లీగ్. ప్రముఖ పారిశ్రామికవేత్త నీతా అంబానీ దీనికి సూత్రధారి. ఈ పోటిలు మొదటగా 2014 అక్టోబరు 12 న ప్రారంభమయ్యాయి.
సారస్వత వ్యాసములు (కోరాడ రామకృష్ణయ్య)
భాషా శాస్త్రవేత్త, సాహిత్యవేత్త కోరాడ రామకృష్ణయ్య వ్రాసిన సాహిత్య విమర్శ, సాహిత్య పరిశోధన వ్యాసాల సంకలనం-సారస్వత వ్యాసములు.
ప్రముఖ భాషాశాస్త్రవేత్త కోరాడ రామకృష్ణయ్య వివిధ సందర్భాలలో భారతి మాసపత్రికలో వ్రాసిన వ్యాసాలు ఈ పుస్తకంలో ఉన్నాయి. ఈ పుస్తకాన్ని 1950లో మొదట ప్రచురించారు.
ది అగ్లీ ఇండియన్
ది అగ్లీ ఇండియన్ అనునది భారతదేశంలో పరిశుభ్రతా ప్రమాణాలు పెపొందించు కార్యములు చేపట్టేందుకు ఏర్పాటైన స్వఛ్ఛంద సంస్థ.
వీరు మాటల కంటే చేతలకే ఎక్కువ ప్రాధాన్యమిస్తారు. తమ గురించి తాము ప్రచారం చేసుకోరు. వీరు సాధారణంగా వివిధ నగరాలలో ఒక అపరిశుభ్ర ప్రదేశాన్ని ఎంచుకుని అక్కడికి చేరుకోవాలని ముందుగా నిర్ణయం తీసుకుంటారు. ఈ నిర్ణయాలు ఎక్కువగా వీరి ఫేస్‌బుక్ పేజీ ద్వారా జరుగుతాయి. తర్వాత వీరి సరంజామా తీసుకుని అక్కడ ఉదయాన్నే ప్రత్యక్షమౌతారు. ముందుగా అపరిశుభ్ర వాతారవణాన్ని పరిశుభ్రపరిచి తర్వత ఆహ్లాదం కొరకు పూల కుండీలను ఉంచుతారు.చివరగా శుభ్రం చేయక ముందు మరియు శుభ్రం చేసిన తర్వాత ఛాయాచిత్రాలు తీసి ఫేస్‌బుక్ పేజీలో ఉంచుతారు.మొదట వీరు ఈ విధానాన్ని బెంగుళూరు నగరంలో ఆచరించి వార్తలలో నిలిచారు.
ఆంధ్ర భారతకవితావిమర్శనము
ఆంధ్ర గ్రంథమాల వారి 12వ గ్రంథముగా ఈ ఆంధ్ర భారతకవితావిమర్శనమును ప్రకటించారు. కోరాడ రామకృష్ణయ్య ఈ గ్రంథ రచయిత.
రాజస్థాను కథావళి
రాజస్థాన్ ప్రాంతానికి చెందిన రాజపుత్ర రాజులు భారత చరిత్రలో శౌర్యానికి, పౌరుషానికి పేరొందినవారు. మొఘల్ సామ్రాజ్యంతో పోరాటాలు చేసి, కొన్నాళ్లకు సంధి ఒప్పందాలు చేసుకుని రాజపుత్రులు బ్రిటీష్ వారు దేశాన్ని విడిచిపోయే వరకూ ఉత్తర భారతదేశంలో సంస్థానాధీశులుగా ఉనికిలోనే ఉన్నారు. వీరిలో మగవారి శౌర్యం, ధైర్యం, పోరాటపటిమలను, స్త్రీల మానసంరక్షణ, ఉన్నత నడవడికలను ఉత్తర భారతదేశ ప్రజలు కథలు కథలుగా చెప్పుకుంటూ ఉంటారు. అటువంటి కథలను సేకరించి, సరళమైన భాషలో చిలకమర్తి లక్ష్మీనరసింహం తెలుగు పాఠకులకు అందించారు ఈ పుస్తకంలో. ప్రజల స్మృతిలో ఉన్న సమాచారం కావడంతో చారిత్రిక యాధార్థ్యం నిరూపణ అయినవి కాదు. అంతమాత్రాన అన్నీ కల్పితాలు, అతిశయోక్తులు అనేందుకు వీలులేదు. ఇలాంటి కథల్లో చరిత్ర, కల్పన, అతిశయోక్తి వేర్వేరు పాళ్లలో కలగలిసిపోతూ ఆకర్షణీయమైన రూపాన్ని సంతరించుకుటాయి.
వడ్లకొండ అనిల్ కుమార్
"వడ్లకొండ అనిల్ కుమార్"'
తెలంగాణకు చెందిన ప్రజా గాయకులలో ఒకరు. పాటకు కొత్త హొయలు అద్ది ప్రాణం పొసిన గాయకుడు.
అనిల్ కరీంనగర్ జిల్లా హుజూరాబాద్ మండలంలోని జమ్మికుంట గ్రామంలో మొగిలయ్య, సుగుణమ్మ దంపతులకు జన్మించాడు. 
"బార్డర్ లో సైనికుడా భారత్ కు రక్షకుడా" అనే దేశభక్తి పాటతో వడ్లకొండ అనిల్ కుమార్ ప్రపంచానికి పరిచయం అయిండు. యం.కామ్. పూర్తి చేసిన అనిల్ చదువుకునేటప్పటి నుంచే తన గళానికి పదును పెట్టిండు. యన్ యస్ యస్ లో ఢిల్లీ రిపబ్లిక్ డే కు సెలక్టయిండు. ఆ అవకాశంతో ఢిల్లీ, వారణాసిలలో పాటలు పాడిండు. తెలంగాణ రాష్ట్రసాధనోద్యమ కాలంలో వేలాది ధూమ్ ధాం కార్యక్రమాల్లో అతను ఉద్యమ గీతాలను ఆలపించాడు. మురళి మధు ను తన గురువుగా చెప్పుకునే అనిల్ తెలుగులోనే కాకుండా కన్నడ, హిందీ, లంబాడి భాషల్లో పాటలు పాడిండు. పెళ్లి పుస్తకం, లవ్ ఎటాక్, వీడు చాలా వరెస్ట్ మొదలగు సినిమాల్లో కూడా పాటలు పాడిండు. దాదాపుగా ఇరవై వేల పాటలు పాడిన అనిల్ మలేషియా వంటి పరదేశాలలో కూడా తన గళమాధుర్యాన్ని వినిపించి, తన పాటలను ఖండాతంరాలకు వ్యాపింపజేసిండు.
పాలకుర్తి సోమేశ్వర లక్ష్మీనర్సింహస్వామి దేవాలయం
వరంగల్ జిల్లాలోని పాలకుర్తి గ్రామానికి దగ్గరలో ఉన్న కొండ మీద శ్రీ సోమేశ్వర లక్ష్మీనరసింహస్వామి ఆలయం ఉన్నది. ఇది తెలంగాణ రాష్ట్రంలోని ఓ ప్రముఖ శైవ క్షేత్రం. శివారాధకులకు,వీరశైవులకు దర్శనీయ క్షేత్రం. ఈ క్షేత్రంలో ప్రాచీన కాలానికి చెందిన సోమేశ్వరాలయం, లక్ష్మీనర్సింహాలయాలు ఉన్నాయి. శివ కేశవులిద్దరూ పక్కపక్కనే ఉన్న రెండు పర్వత గుహల్లో సహజసిద్ధంగా వెలిశారు. ఈ రెండు గుహలను కలుపుతూ ప్రకృతిసిద్ధంగా ఏర్పడ్డ ప్రదక్షిణా మార్గం ఉన్నది. .ప్రతియేటా మహాశివరాత్రి నుండి అయిదు రోజులపాటు ఇక్కడ పాంచాహ్నిక బ్రహ్మోత్సవాలు జరుగుతాయి.యాత్రికుల వసతికి గదులు,మంచినీటి సౌకయం ఉన్నది.
పెండ్యాల వేంకట సుబ్రహ్మణ్యశాస్త్రి
పెండ్యాల వెంకట సుబ్రహ్మణ్యశాస్త్రి (నవంబరు 5, 1877 - జనవరి 7, 1950 ) ప్రముఖ సంస్కృతాంధ్ర పండితులు, విమర్శకులు, పరిశోధకులు.
వీరు తూర్పు గోదావరి జిల్లా రామచంద్రాపురం తాలూకాలోని చోడవరం గ్రామంలో నవంబరు 5,  1877 (బహుధాన్య కార్తీక బహుళ షష్ఠి) తేదీన జన్మించారు.
తండ్రి వద్ద ప్రాథమిక విద్యాభ్యాసం అనంతరం. శొంఠి భద్రాద్రి రామశాస్త్రి వద్ద కావ్య నాటకాలంకారాలను చదివి సంస్కృతంలో పాండిత్యాన్ని సంపాదించారు. పిదప ప్రాథమిక పాఠశాలలో ఉపాధ్యాయులుగా పనిచేసి, తర్వాత కాకినాడలోని పిఠాపురం మహారాజావారి కళాశాలలో ఆంధ్రోపన్యాసకులుగా నియమితులయ్యారు. పిఠాపురం మహారాజా రావు వేంకట కుమార మహీపతి సూర్యారావు పెండ్యాల సుబ్రహ్మణ్యశాస్త్రిని ప్రాచీనాంధ్ర గ్రంథ సంపాదనకై నియమించారు. ఆ పనిమీద మైసూరు, మద్రాసు, తంజావూరు వంటి ప్రాంతాలతో పాటుగా పలు తెలుగు ప్రాంతాల్లో తిరిగి విలువైన గ్రంథాలనెన్నిటినో సంపాదించారు. ఆ తర్వాత బందరు నేషనల్ కళాశాలలోను, రాజోలు బోర్డు హైస్కూలులోను కూడా ఆంధ్రోపన్యాసకులుగా పనిచేసి ఉద్యోగ విరమణ చేశారు.
వీరు ప్రాచీన సంస్కృత వాజ్మయాన్ని ఒక నూతనరీతిలో పరిశోధన చేసి మంచి విమర్శకులుగా పేరుపొందారు. వీరి కృషి ఫలితంగా మహాభారత చరిత్ర (1923) అనే విమర్శన గ్రంథం వెలువడింది. ఆ గ్రంథాన్ని సమర్ధిస్తూ కొందరు, వ్యతిరేకిస్తూ కొందరు వాదప్రతివాదాలకు దిగారు. చివరకు కేసు కోర్టులకు ఎక్కింది.
వీరు జనవరి 7  1950 తేదీన పిఠాపురంలో పరమపదించారు.
కొలనుపాక జైనమందిరం
ఈ జైనమందిరం తెలంగాణలోని ప్రముఖ జైన క్షేత్రము. ఇది వరంగల్ - హైదరాబాదు రహదారిలో హైదరాబాదుకు 65 కి.మీ, ఆలేరుకు సుమారు 6 కి.మీ.ల దూరంలో ఉంది.
ఈ ఆలయ ప్రవేశ ద్వారం కోటద్వారాన్ని తలపిస్తుంది.అక్కణ్ణుంచి రెండు నల్లని ఏనుగులు లోపలికి ఆహ్వానిస్తున్నట్లుంటాయి. ఆలయ నిర్మాణానికి ఢోల్‌పూర్ రాయిని రాజస్థాన్ నుంచి తెప్పించారు. బయటకు వచ్చేందుకు కుడిపక్కా ఎడమపక్కా రెండు ద్వారాలున్నాయి. లోపలంతా భారీ గోపురం. ప్రతి స్తంభంలోనూ సూక్ష్మచిత్రకళ అబ్బుర పరుస్తుంది. ఇందులో ఆదినాథుడు, మహావీరుడు, నేమినాథుడు లాంటి జైనదేవుళ్ళ బొమ్మలే ప్రధాన ఆకర్షణ. ఆలయం లోనికి అడుగుపెట్టగానే ఎడమవైపునుంచి తీర్థంకరుల బొమ్మలు కనిపిస్తాయి. ఇందులో బంగారం, పాలరాయి, నల్లరాతితో చేసినవి ఉన్నాయి. లోపల నేలంతా పాలరాయే. ఆలయం చుట్టుపక్కల చెట్లు, ఇంకా మరో దేవాలయం ఉన్నాయి. ఆలయ ఆవరణమంతా ప్రశాంతంగా ఉంటుంది. ఇందులో నలుగురు తీర్థంకరుల బొమ్మలతో ఏర్పాటు చేసిన పెద్ద బొమ్మ ఉంది. దీనికి జైనుల పండుగ దినాల్లో ప్రత్యేక పూజలు నిర్వహిస్తుంటారు.
మూల విరాట్టుకు కుడివైపున గల గర్భగుడిలో 1.5 మీ. ఎత్తైన మహావీరుని విగ్రహం ఉంది. ఈ విగ్రహం కుంభకంతో కూడిన సిద్దాసనం మరియు అర్ధ పద్మాసనంలో ప్రశాంతమైన యోగముద్రలో ఉంది. వేళ్ళు పొడువుగా ఉన్నాయి. నవ్వు ముఖం, పాల భాగం విశాలంగా ఉండి చుబుకం మనోహరంగా ఉంది. వజ్ర విశేషజ్ఞుల అభిప్రాయం ప్రకారం ఇది ఫిరోజా రాతితో నిర్మించబడింది. ఇలాంటి అత్యధ్బుతమైన ప్రతిమ భారతదేశంలో మరెక్కడా లేదు.
ఈ విగ్రహం మధ్య గర్భగుడిలో మూల నాయక రూపంలో నెలకొని యున్నది. ఇది నలుపు రంగులో శ్రేష్టమైన రత్నంతో నిర్మించబడి యున్నది. 38.5 అంగుళాల వెడల్పు, 34.56 అంగుళాల పొడువు కలిగి ఎంతో ఆకర్షణీయంగా ఉంటుంది ఈ విగ్రహం. విగ్రహం ఆహార్యము బహు గొప్పగా మలచబడింది. అర్ధ పద్మాసన సిద్దాసనంలో ఉండి ముఖ ముద్ర గాంభీర్యంగా ఉన్నది, కాంతి మండలం గుండ్రంగా ఉన్నది, లలాటం మీద చంద్రుడు, చుబుకం మీద సూర్యుడు, నాభి పై ఆకారం, అరచేతి మీద శంఖం మరియు చక్రం ఉన్నాయి. ఇది భరత చక్రవర్తి నెలకొల్పిన అతి ప్రాచీనమైన విగ్రహం.
తూము రామదాసు
తూము రామదాసు (ఆగష్టు 18, 1856 - నవంబరు 29, 1904) తెలంగాణ తొలి నాటక (కాళిదాసు) రచయిత. 1897లో ‘కాళిదాసు’ నాటకాన్ని రచించి సురభి నాటక సమాజం ద్వారా ప్రదర్శింపచేసి తెలంగాణలో తొలి నాటక చరిత్రను లిఖితం చేశాడు.
రామదాసు 1856, ఆగష్టు 18 న (నల నామ సంవత్సరం శ్రావణ బహుళ ద్వితీయ సోమవారం) తూము సర్వేశం దంపతులకు వరంగల్‌ లోని బాలనగరంలో జన్మించాడు.
పేదరికంలో ఉన్న రామదాసు కందాళ సింగరాచార్యులు చేరదీసి విద్యాబుద్దులు నేర్పించాడు. సంస్కృతాంధ్ర పండితులు ప్రతాపపురం రంగాచార్యులు వద్ద ఉభయభాషలను చదువుకున్న రామదాసు, తన ఇరవై ఒకటవ యేట కవిత్వము వ్రాయడం మొదలుపెట్టి రుక్మిణీ కళ్యాణం గేయకావ్యాన్ని రాశాడు.నిజాం ప్రభుత్వం లో అటవీశాఖ ఉద్యోగిగా కొంతకాలం పనిచేసి, ఆ తర్వాత ఆత్మకూరు సంస్థానంలో వెంకటనరసయ్య దేశాయికి సలహాదారుగా వ్యవహరించిన రామదాసు 1904, నవంబరు 29 (క్రోధినామ సంవత్సరం కార్తీక బహుళ సప్తమి) న మరణించాడు. రామదాసు కవి అమరకోశాన్ని అనుసరించి తెలుగులోని సాధారణ పదాలను కూర్చి ఆంధ్రపదనిధానము అనే పద్య నిఘంటువును వ్రాశాడు.
జీన్‌ టిరోల్‌
జీన్‌ టిరోల్‌ ఒక ఫ్రెంచి ఆర్థిక శాస్త్రవేత్త. 2014 నోబెల్ ఆర్థిక బహుమతికి ఎంపికవడం ద్వారా వార్తలలో నిలిచాడు
టిరోల్‌ ప్రస్తుతం ఫ్రాన్స్‌లోని టోలోస్‌ స్కూల్‌ ఆఫ్‌ ఎకనామిక్స్‌లో పనిచేస్తున్నారు. ప్రపంచంలోనే ప్రతిష్ఠాత్మకమైన మెసాచుసెట్స్‌ ఇన్‌స్టిట్యూట్‌ ఆఫ్‌ టెక్నాలజీలో (మిట్‌) ఆయన పిహెచ్‌డి చేశారు. కొన్ని సంస్థల అధీనంలోనే కార్యకలాపాలు సాగించే పారిశ్రామిక విభాగాలను నియంత్రణలు లేకుండా వదిలివేసినట్టయితే ప్రతికూల ఫలితాలు చాలా తీవ్రంగా ఉంటాయని, ధరలు పతాక స్థాయికి చేరిపోవడంతో పాటు మార్కెట్‌లో కొత్త కంపెనీల ప్రవేశాన్ని నిరోధించి తద్వారా గుత్తాధిపత్యానికి దోహదకారి అవుతాయని ఆయన సూత్రీకరించారు. ఇలాంటి మార్కెట్‌ వైఫల్యాలపై ఆయన 1980 దశకం మధ్య నుంచి ప్రత్యేకంగా దృష్టి సారించడం ద్వారా మార్కెట్‌ పరిశోధనలకు కొత్త కోణం ఆవిష్కరించారని స్వీడిష్‌ అకాడమీ తెలిపింది.
ఈ అంశాలను దృష్టిలో ఉంచుకుని కంపెనీల కొనుగోళ్ళు, విలీనాల పేరిట సాగే ముఠాతత్వాన్ని ఎలా ఎదుర్కోవాలి, గుత్త వ్యాపార ధోరణులను ఎలా నియంత్రించాలి అన్న విషయంలో ప్రభుత్వాలు విధానాలు రూపొందించేందుకు టిరోల్‌ పరిశోధనాంశాలు ఎంతో సహాయకారిగా నిలిచాయని ప్రశంసించింది. పరిశోధనలో భాగంగా ఆయన రాసిన అనేక వ్యాసాలు, ప్రచురించిన పుస్తకాలు ప్రభుత్వ విధాన రూపకల్పనకు అవసరమైన మార్గదర్శకం ఇచ్చాయని, టెలికాం, బ్యాంకింగ్‌తో సహా భిన్న రంగాలకు వాటిని వర్తింపచేయడం ద్వారా సత్ఫలితాలు సాధించేందుకు మార్గం సుగమం చేశాయని ఆ ప్రకటనలో వివరించారు.
2008 సంక్షోభం అనంతరం బ్యాంకింగ్‌ రంగ సంస్థలను నియంత్రించడంలో టిరోల్‌ పరిశోధన ప్రపంచ దేశాల ప్రభుత్వాలకు ఎంతో సహాయకారి అయిందని హార్వర్డ్‌ విశ్వవిద్యాలయం ప్రొఫెసర్‌, ఆర్థికవేత్త ఫిలిప్‌ అఘియాన్‌ అన్నారు. ఈ విభాగంలో టిరోల్‌కు తిరుగులేదని ఆయన పేర్కొన్నారు. నియంత్రణాపరమైన వైఫల్యాలే 2008 ఆర్థిక సంక్షోభానికి మూల కారణమని టిరోల్‌ 2012 సంవత్సరంలో లెస్‌ ఎకోస్‌ ఫైనాన్షియల్‌ జర్నల్‌కు ఇచ్చిన ఇంటర్వ్యూలో తెలిపారు .
రంగూన్ రౌడీ (నాటకం)
రంగూన్ రౌడీ అను పతిభక్తి వేశ్యల కోసం పురుషులు తిరిగి తమ సంసారాలు పాడుచేసుకోవడం ఇతివృత్తంగా సోమరాజు రామానుజరావు రచించిన తెలుగు నాటకం. అత్యంత ప్రాచుర్యం పొందిన ఈ నాటకం సినిమాగా కూడా రూపొందించారు. దీని మూడవకూర్పును కురుకూరి సుబ్బారావు గారు 1935లో ప్రచురించారు.
హెచ్.ఎం.రెడ్డి స్వీయ దర్శకత్వంలో 1938లో నిర్మించిన సాంఘిక చిత్రం-గృహలక్ష్మి (1938). దీని కథా రచయిత సోమరాజు రామానుజరావు. రామానుజరావు రచించిన రంగూన్ రౌడీ నాటకం ఆధారంగా ఈ సినిమాను నిర్మించారు.
వన్యజీవనం
వన్యజీవనం సాంప్రదాయకంగా పెంపుడు జంతువులు కాని జాతుల జీవనాన్ని సూచిస్తుంది, అయితే మానవుల ప్రమేయం లేకుండా ఒక ప్రాంతంలో పెరిగే లేదా కఠినత్వంలో జీవించే అన్ని మొక్కలు, శిలీంధ్రాలు మరియు ఇతర జీవుల సహా ఇందులోకి వస్తాయి. మానవ ప్రయోజనం కోసం అడవి మొక్కలను మరియు జంతు జాతులను భూమొత్తం మీద అనేకసార్లు పెంచడం జరిగింది, మరియు అనుకూల మరియు ప్రతికూల స్పందనలు రెండూ పర్యావరణంపై ఒక ప్రధాన ప్రభావాన్ని కలిగి ఉన్నాయి. అన్ని పర్యావరణ వ్యవస్థలలోను వన్యజీవనం ఏర్పాటైయుంటుంది. ఎడారులు, అడవులు, వర్షారణ్యాలు, మైదానాలు, గడ్డి భూములు, మరియు అత్యంత అభివృద్ధి చెందిన పట్టణ సైట్ల సహా ఇతర ప్రాంతాల్లో, అన్నింటా వన్యజీవనం యొక్క విభిన్న రూపాలు ఉన్నాయి. ప్రముఖ సంస్కృతిలో ఈ పదం సాధారణంగా మానవ కారకాల ద్వారా బాధింపబడని జంతువులను సూచిస్తుంది, వన్యజీవనం మొత్తం మానవ కార్యకలాపాలకు ప్రభావితమవుతుందని అనేక మంది శాస్త్రవేత్తలు అంగీకరిస్తున్నారు.
మన్నెంకొండ హనుమద్దాసు
మన్నెంకొండ హనుమద్దాసు 19వ శతాబ్దపు తెలుగు వాగ్గేయకారుడు. మహబూబ్ నగర్ ప్రాంతంలో పాలమూరు తిరుపతిగా ప్రసిద్ధి చెందిన మన్యంకొండ లక్ష్మీనరసింహస్వామిని తన కీర్తనల ద్వారా ప్రశక్తిలోకి తెచ్చాడు.
హనుమద్దాసు అలహరి వంశానికి చెందినవాడు. వీరి పూర్వీకులు తమిళ ప్రాంతంలోని శ్రీరంగం వద్ద ఉన్న అలహరి గ్రామానికి చెందినవారు. ఈ వంశంలో కేశవయ్య అనే వ్యక్తికి వేంకటేశ్వరస్వామి కలలోకి వచ్చి మన్నెంకొండకు వెళ్ళమని చెప్పగా, అక్కడకి వెళ్ళి లక్ష్మీనరసింహస్వామిని సేవిస్తూ స్థిరపడిపోయాడు. ఈ వంశంలోనే కేశవయ్య ముని మనవడు, హనుమద్దాసు తండ్రి, వేదాంతి అయిన వెంకయ్య జన్మించాడు. కేశవయ్య కాలం నాటి నుండి అలహరి వంశం వారు మన్నెంకొండ లక్ష్మీనరసింహస్వామి ఆలయ అర్చకులు, ధర్మకర్తలుగా ఉంటూ వచ్చారు. నేటికీ స్వామి వారి బ్రహ్మోత్సవాల సందర్భంగా కోటకదిరలోని అలహరి వారి ఇంట్లో ప్రత్యేక పూజలు నిర్వహించిన తరువాతనే మన్యంకొండ తీసుకువచ్చి ఉత్సవాలు ప్రారంభిస్తారు.
హనుమద్దాసు మన్యంకొండ సమీపంలోని కోటకదిర గ్రామంలో శ్రీముఖ నామ సంవత్సరం శ్రావణ మాసం, కృష్ణాష్టమి రోజు (1814) జన్మించాడు. హనుమద్దాసు, మన్నెంకొండ వెంకయ్య, కృష్ణాంబ దంపతులకు జన్మించాడు. ఎనిమిది సంతానంలో చివరివాడు హనుమద్దాసు. నిత్యం హరినామ సంకీర్తన చేస్తూ పెరిగిన హనుమద్దాసుకు చదువు అంతగా అబ్బలేదు. కొంతకాలం తర్వాత తత్త్వదర్శనం మీద కోరిక కలిగి కోటకదిర గ్రామంలో నివసిస్తుండే యోగిని మైసూరు లక్ష్మాంబను ఆశ్రయించి తత్త్వార్ధ రహస్యాలను తెలుసుకున్నాడు. నిత్యరామనామజపంతో భజనలోనే గడుపుతుండేవాడు. హనుమద్దాసు ఎక్కడికి వెళ్ళినా ఈయన వెంట ఎల్లప్పుడూ సోదరుడు పాపయ్య ఉండేవాడు.
హనుమద్దాసు 1874లో మరణించాడు.
కెలోరి
కెలోరీ అనేది శక్తిని కొలిచేందుకు వాడే ఒక ప్రమాణం. 
సాధారణంగా ఉష్ణశక్తిని కొలవడానికి వాడతారు. మనం ఆరోగ్యంగా ఉండాలన్నా, బతికి ఉండాలన్నా, ఏ పని చేయాలన్నా శక్తి అవసరం. అది మనకు ఆహారం ద్వారా లభిస్తుంది. ఒక మనిషికి ఎంత ఆహారం కావాలి. తద్వారా ఎన్ని కెలోరీల శక్తి అవసరం అనే విషయాలు ఆ మనిషి వయసు, వృత్తి, ప్రాంతాన్ని బట్టి మారుతుంటాయి. సాధారణంగా 30 సంవత్సరాల వయసుగల వ్యక్తికి సుమారు 3500 కెలోరీల శక్తి అవసరం. యవ్వనంలో ఉన్నవారికి అదనంగా శక్తి అవసరం. చలి ప్రాంతాల్లో ఉన్నవారికి, గర్భిణులకు, అధిక శారీరక శ్రమ చేసేవారికి కూడా అదనపు శక్తి అవసరం అవుతుంది. మనం తినే ఆహారంలో కార్బొహైడ్రేట్లు, మాంసకృత్తులు (ప్రొటీన్లు), కొవ్వులు (ఫ్యాట్స్) ప్రధాన శక్తిదాయకాలు. మనకు సమారు 60 శాతం శక్తి పిండి పదార్థాల (కార్బొహైడ్రేట్స్) నుంచి వస్తుంది. దాదాపు 20 శాతం మాంసకృత్తులు, మరో 20 శాతం కొవ్వు పదార్థాల నుంచి లభిస్తుంది. కెలోరీలు మరీ ఎక్కువయితే ఊబకాయం (ఒబేసిటీ) వస్తుంది. మరీ తక్కువైతే సొమ్మసిల్లి పడిపోతారు. సంతులన ఆహారం తీసుకుంటూ, వ్యాయామం చేస్తూ ఆరోగ్యాన్ని కాపాడుకోవడం అందరి కర్తవ్యం.
ప్రమాణిక లేదా స్ధిర వాతావరన పీడనంలో ఒక గ్రాము నీటి (నీటిలో కరగి వున్న గాలి/ఆక్సిజను తొలగింప బడిన) ఉష్ణోగ్రతను 1 °C పెంచుటకు వినియోగించిన శక్తి లేదా ఉష్ణశక్తిని కెలోరి అంటారు.ఒక కిలో నీటి ఉష్ణోగ్రతను 1 °C పెంచుటకు ఉపయోగించిన శక్తి/ఉష్ణశక్తిని కిలో కెలోరి అంటారు.
హెడ్‌సెట్
సాధారణంగా సెల్‌ఫోను, టెలిఫోను, టీవీ కంప్యూటర్లలో వచ్చే శబ్దాలను వినడానికి చెవులకు అమర్చుకునే ఎలక్ట్రానిక్ పరికరాన్ని హెడ్‌సిట్ అంటారు. 
ఇవి వైర్ల అనుసంధానంతో ఉండే తంత్రీ, లేదా నిస్తంత్రీ (వైర్‌లెస్) పద్ధతుల్లో పనిచేసేలా రెండు రకాలుగా ఉంటాయి. తలమీద అటూ ఇటూ అమర్చుకునేలా ఉంటుంది కాబట్టి దీన్ని హెడ్‌సిట్ అంటున్నారు. తంత్రీ (కేబుల్డ్) పద్ధతిలో ధ్వని సంకేతాలు మోసుకొచ్చే హెడ్‌సిట్ పరికరాలు వాడడంలో పెద్దగా ప్రమాదాలు లేవు. ఎటొచ్చీ శబ్దపరిమాణం తగినంతగా ఉంటే చెవులకు మంచిది. ఇక నిస్తంత్రీ పద్ధతిలో వాడే పరికరాల్లో, ధ్వని స్థావరం నుంచి బలమైన రేడియో తరంగాలు లేదా మైక్రోవేవ్ తరంగాల రూపంలో వచ్చే సంకేతాలను గ్రహించి, వాటిని ధ్వని తరంగాలుగా మార్చే ప్రక్రియ ఉంటుంది. అంటే అక్కడ ఒక సంక్లిష్ట ఎలక్ట్రానిక్ తతంగం జరుగుతుందన్నమాట. తలకు అంత చేరువలో విద్యుదయస్కాంత తరంగాల ప్రక్రియ ఉండడం ఏమంత గొప్ప విషయం కాదు. తక్కువ సేపు అవసరానికి సరిపడా వాడితే పరవాలేదు కానీ గంటల తరబడి బ్లూటూత్ లేదా మైక్రోవేవ్ తరంగాల ప్రక్రియ సాగే పరికరాల వాడకాన్ని తగ్గించడమే మంచిది.
రిచర్డ్‌ ఫ్లానగన్‌
రిచర్డ్‌ ఫ్లానగన్‌ ఆస్ట్రేలియా రచయిత. 2014 సంవత్సరానికి ప్రతిష్ఠాత్మక బుకర్ బహుమతికి ఎంపికై వార్తలలో నిలిచాడు.
1961లో జన్మించిన రిచర్డ్‌ గొప్ప నవలాకారుడుగా పేరు తెచ్చుకున్నారు. పలు సినిమాలకు ఆయన దర్శకత్వం వహించారు.2014లో భారత సంతతి బ్రిటిష్‌ రచయిత నీన్‌ ముఖర్జీ కూడా బుకర్‌ ప్రైజ్‌ కోసం పోటీ పడ్డారు.
ఇతడు రాసిన ద నేరో రోడ్‌ టు ద డీప్‌ నార్త్‌ అనే నవలకు గాను 2014 బుకర్ బహుమతి లభించింది. బుకర్‌ ప్రైజ్‌తోపాటు రూ. 50 లక్షల నగదును గెలుచుకున్నాడు. బర్మా యుద్ధ సమయంలో ఒక వైద్యుడి సాధక బాధకాలను ఈ నవల వర్ణిస్తుంది. బుకర్‌ ప్రైజ్‌ అందుకున్న మూడో ఆసే్ట్రలియన్‌గా రిచర్డ్‌ రికార్డు సృష్టించారు.
ఒక లైలా కోసం
ఒక లైలా కోసం 2014 అక్టోబరు 17న విడుదలైన తెలుగు చలన చిత్రం.
కార్తీక్‌ (నాగ చైతన్య) తొలి చూపులోనే నందన (పూజ) ప్రేమలో పడతాడు. అయితే కార్తీక్‌పై నందనకి మొదట్లోనే బ్యాడ్‌ ఇంప్రెషన్‌ పడుతుంది. అతడిని అపార్థం చేసుకుని ద్వేషం పెంచుకుంటుంది. నందనని ఎలాగైనా మెప్పించాలని ప్రయత్నాలు చేస్తుంటాడు కార్తీక్‌. ఈలోగా అనుకోకుండా ఇద్దరికీ పెళ్ళి కుదురుస్తారు వారి పెద్దలు. కార్తీక్‌ అంటే ఇష్టం లేకపోయినా తన తండ్రిని బాధ పెట్టడం ఇష్టం లేక నందన పెళ్ళికి ఒకే అంటుంది. మరి పెళ్ళి జరిగేలోగా కార్తీక్‌ ఆమెకి తనపై ఉన్న ద్వేషాన్ని పోగొడతాడా అన్నదే మిగిలిన కథ .
ఈ చిత్ర సంగీతం 2014 ఆగస్టు 17న్ విడుదలైనది.
ఎం.ఎల్.జయసింహ
మోటగానహళ్ళి లక్ష్మీనరసు జయసింహ (M.L. Jaisimha) హైదరాబాదుకు చెందిన భారతీయ క్రికెట్ క్రీడాకారుడు.
జయసింహ 1939, మార్చి 3న సికింద్రాబాదులో జన్మించాడు. ఈయన సికింద్రాబాదులోని మహబూబ్ కళాశాలలో చదువుకున్నాడు. ఈయన టెస్ట్ క్రికెట్లో భారతదేశం తరఫున ఆడాడు. జయసింహ కుడిచేతి వాటం కల బ్యాట్స్‌మెన్. మోటగానహళ్ళి కర్ణాటకలోని రామనగర జిల్లాలో మాగడి అనే ఊరు దగ్గరి పల్లెటూరు. ఇంటిపేరును బట్టి వారి కుటుంబం ఒకప్పుడు కర్ణాటకలో నుండి హైదరాబాదుకు వచ్చి ఉంటారని ఊహించవచ్చు.
కథాసరిత్సాగరము
భారతీయ సాహిత్యంలో కథా సరిత్సాగరానికి ఒక ప్రత్యేకమైన స్థానం ఉంది. దీన్ని పదకొండవ శతాబ్దానికి చెందిన సోమదేవుడు అనే బ్రాహ్మణుడు సంస్కృతంలో రచించాడు. ప్రపంచప్రఖ్యాతమైన గుణాఢ్యుడి బృహత్కథను ఆధారం చేసుకుని రచించినట్టు సోమదేవుడు పేర్కొన్నాడు. గుణాఢ్యుడు బృహత్కథను దక్షిణ భారతదేశానికి సంబంధించిన ప్రాచీన భాషయైన పైశాచీలో రచించాడు. బృహత్కథ పైశాచీ ప్రతులు ఇప్పుడు ఎక్కడా దొరకని కారణంగా బృహత్కథకు సంబంధించి దొరుకుతున్న రచనల్లో ప్రాచీనమైన అనువాదం కావడం, రచయిత యథామూలంగానే అనువదించారని భావన ఉండడంతో కథాసరిత్సాగరము చాలా ప్రాధాన్యత కలిగివుంది. కాశ్మీర దేశ రాజైన అనంతదేవుడి పట్టమహిషి అయిన సూర్యమతీ దేవి వినోదం కోసం ఈ కథలు రాయబడినట్లుగా తెలుస్తోంది. ఈ కథల్ని 18 పుస్తకాలు, 124 అధ్యాయాలు, 21000 శ్లోకాల్లో రాశారు. ఇవన్నీ మహారాజు ఉదయనుడి కుమారుడైన నరవాహనదత్తుడి సాహసాల చుట్టూ తిరుగుతాయి. దీనిని ప్రసిద్ధ పండితుడు, కవి వేదము వేంకటరాయశాస్త్రి అనువదించారు.
అలమీర్ జలపాతం
అలమీర్ జలపాతం అనగా అమెరికా కాలిఫోర్నియాలోని మారిన్ కౌంటీ, పాయింట్ రెయెస్ నేషనల్ సీషోర్‌లో ఉన్న ఒక జలపాతం. అలమీర్ జలపాతం ఒక అరుదైన "పోటు జలపాతం", ఈ జలపాతం నీరు నేరుగా పసిఫిక్ మహాసముద్రంలో కలుస్తుంది. ఈ ప్రాంతంలో రెండు మాత్రమే ఉన్న వీటిలో ఇది ఒకటి కాగా, మరొకటి మెక్‌వే జలపాతం. అలమీర్ జలపాతం పాలోమారిన్ ట్రెయిల్హెడ్ నుండి కోస్ట్ ట్రైల్ వెంబడి చేరుకుంటుంది. 40 అడుగుల ఎత్తుండే ఈ జలపాతం ఒక పెద్ద పర్యాటక ప్రదేశంగా ఉంది. ఇక్కడకు వచ్చే పర్యాటకులు అటు సముద్రస్నానం, ఇటు జలపాతం కింద స్నానం చేసి ఆనందిస్తుంటారు. After about a mile and a half, the trail will pass along two small lakes (Bass Lake and Pelican Lake). Bass Lake can be accessed by a side trail that leads to a rope swing, and hikers will often stop for a swim during summer months.
రతిరహస్యము
భారతీయ సంస్కృతిలో కామాన్ని చర్చింపరాని, నిషిద్ధ విషయంగా కాక పురుషార్థాలలో ఒకటిగా భావించారు. కనుక ప్రతీవారికీ కామాన్ని గురించి తెలిపే విజ్ఞాన గ్రంథాలుగా కామశాస్త్ర గ్రంథాలు రచించారు. సంస్కృతాంధ్రాలలోని కామశాస్త్ర గ్రంథాలలో అత్యంత ప్రసిద్ధి పొందిన వాత్సాయన కామసూత్రాల అనంతరం అంతటి ప్రఖ్యాతి పొందింరచన కొక్కోకము. కొక్కోకుడు దీనిని రచించడం వల్ల దీనికి ఆపేరు వచ్చింది. దీని అసలు పేరు రతిరహస్యము (ఆంగ్లం: Ratirahasya). ఐతే బ్రిటీష్ యుగంలో కామసంబంధిత గ్రంథాలను నిషేధించడంతో వీటి ప్రచారం రహస్యంగా జరిగింది. ఈ ప్రతి కూడా రహస్య పండిత ప్రతి. ఈ గ్రంథాన్ని కూచిరాజు ఎఱ్ఱన ఆంధ్రీకరించి, తాత్పర్యాన్ని కూడా రచించారు. వినుకొండ దుర్గాధిపతి కుంటుముక్కల మల్లమంత్రికి అంకితం ఇవ్వబడింది.
సంజయ రాజారాం
సంజయ రాజారాం భారతదేశానికి చెందిన ప్రముఖ శాస్త్రవేత్త. 
రాజారాం ఉత్తరప్రదేశ్ లోని ఓ చిన్న రైతు కుటుంబం నుంచి వచ్చిన వ్యక్తి. 
వందలాది వంగడాలు ఆవిష్కరించి ప్రపంచవ్యాప్తంగా గోధుమ దిగుబడులు పెరిగేలా విశేష కృషి చేసినందుకు ఈయనకు ప్రతిష్ఠాత్మక "ప్రపంచ ఆహార బహుమతి" అవార్డు లభించింది. ప్రస్తుతం "అంతర్జాతీయ పొడినేలల వ్యవసాయ పరిశోధన కేంద్రం(ఐసీఏఆర్‌డిఏ)" సీనియర్ శాస్త్రీయ సలహాదారుగా సంజయ్ రాజారాం వ్యవహరిస్తున్నారు. రాజారాం రూపొందించిన 480 గోధుమ వంగడాలు ఆరు ఖండాల్లోని 51 దేశాల్లో విడుదలయ్యి, 5.8 కోట్ల హెక్టార్లలో సాగవుతున్నాయని అవార్డు కమిటీ పేర్కొంది. ఈయన కృషి వల్ల ప్రపంచ గోధుమ దిగుబడులు గత నాలుగు దశాబ్దాల్లో ఏటా 1.3 శాతం పెరిగేందుకు సాధ్యం అయిందని అవార్డు కమిటీ ప్రశంసించింది.
ఇతను తన జీవితంలో ఎక్కువ కాలం "అంతర్జాతీయ మొక్కజొన్న, గోధుమ అభివృద్ధి కేంద్రం (సీఐఎంఎంవైటీ)" లోనే గోధుమ ఉత్పత్తి కార్యక్రమానికి డైరెక్టర్‌గా వ్యవహరించారు. హరిత విప్లవ పితామహుడయిన నార్మన్ ఇ. బోర్లాగ్‌తో కలిసి కూడా అనేక సంవత్సరాలు ఈయన పనిచేశారు. 16-10-2014న అమెరికాలోని డెస్ మోయిన్స్‌లో జరిగిన "2014 బోర్లాగ్ డైలాగ్" సదస్సులో "ప్రపంచ ఆహార బహుమతి" అవార్డును స్వీకరించారు. ఆహార ధాన్యాల దిగుబడి, నాణ్యత, అందుబాటును పెంచేందుకు విశేష కృషిచేసే ప్రముఖ వ్యక్తులకు ప్రతి సంవత్సరం "ప్రపంచ ఆహార బహుమతి" అవార్డును బహుకరిస్తారు.
బొబ్బిలి సంస్థానం
బొబ్బిలి ఆంధ్రప్రదేశ్ రాష్ట్రంలోని చారిత్రాత్మక సంస్థానం. ఇది 1652 సంవత్సరంలో పెద్దరాయుడు చేత స్థాపించబడినది.
పామర్తి శంకర్
పామర్తి శంకర్ తెలంగాణ రాష్ట్రం లోని యాదాద్రి - భువనగిరి జిల్లాకు చెందిన ప్రముఖ వ్యంగ్య చిత్రకారుడు (కార్టూనిస్టు). ఆయన వ్యంగ్యచిత్రాలు, కారికేచర్ల చిత్రణలో ప్రపంచ ప్రఖ్యాతి గడించారు. కార్టూన్ల రంగంలో నోబెల్ బహుమతిగా పేరుపొందిన గ్రాండ్ పురస్కారానికి ఎంపికైన తొలి ఆసియావాసిగా ఆయన చరిత్ర సృష్టించారు.
శంకర్ మార్చి 3న యాదాద్రి - భువనగిరి జిల్లా జిల్లాలోని నాగిరెడ్డిపల్లిలో జన్మించారు. నల్గొండలోని నాగార్జునా డిగ్రీ కళాశాలలో గ్రాడ్యుయేషన్ పూర్తిచేసారు.
తొలుత తను డ్రాయింగ్ టీచర్ గా చేసేవారు. 1999 లో వార్త దినపత్రికలో హైదరాబాద్ నగరంలో ఉద్యోగిగా తన వృత్తి జీవితం ప్రారంభించారు. ప్రస్తుతం సాక్షి దినపత్రికలో ఎడిటోరియల్ డెస్క్ ప్రధాన కార్టూనిస్టుగా పనిచేస్తున్నారు
శంకర్ తన ప్రతి కార్టూన్ లోనూ ఒక ప్రత్యేకత చూపించేందుకు ప్రయత్నిస్తారు. శంకర్ గీసిన అనేక కార్టూన్లు సాక్షి వంటి దినపత్రికలలో ప్రచురితమై ప్రజాదరణ పొందాయి.
శంకర్ గీసే క్యారికేచర్లు వారి వారి స్వభావాలు, మ్యానరిజాలు, ఇజాలు... ఇలా వ్యక్తిగత లక్షణాలను ప్రతిబింబిచటంతో పాటు తమాషాగా ఆకర్షణీయంగా వుంటాయి. బాల్‌థాకరేను పులి లక్షణాల్తో గీసి... ఓ తోక కూడా పెడతారు. బాపూ గారు పైప్‌ పీల్చడం మానేశారనే విషయాన్ని ఆదరంగా తీసుకుని అతని క్యారికేచర్ లో వారు వాడే పైపులో పకక్షులు గూడు కట్టుకొని ఉన్నట్లు చిత్రించారు. రామభక్త హనుమానుడిగా వర్ణించుకునే వారికి అదనంగా ఓ తోకకూడా తగిలిస్తారు. అసలే బాగా పొడుగు... ఆ పొడుకు తగ్గట్లు సంపాదించుకున్న అమితాబచ్చన్ చాలా పొడగరి కాబట్టి వీరి క్యారీకేచర్ గీసేప్పుడు కొంగలాగా చిత్రిస్తారు. ఒంటికాలితో బాలివుడ్‌ను మేనేజ్‌ చేయగల కొంగ కాలికి సెల్యులాయిడ్‌ ఫిల్మ్‌ చేపలాగా చిక్కి ఉంటుంది. అదేవిధంగా మైక్‌ టైసన్లూ, ఇటు చార్లీచాప్లిన్లు, చిరంజీవి లాంటి వారెందరో ఇతని క్యారీ కేచర్లలో ఒడుపుగా ఒదిగిపోయారు.
నోబెల్‌ శాంతి బహుమతి
డైనమైట్ ఆవిష్కర్త ఆల్ఫ్రెడ్ నోబెల్ జ్ఞాపకార్థం ఇచ్చే ఆరు అవార్డులలో ఒకటి నోబెల్ శాంతి బహుమతి. ప్రతి సంవత్సరం శాంతి, సాహిత్యం, భౌతికశాస్త్రం, రసాయన శాస్త్రం, ఆర్థికశాస్త్రం, మరియు ఔషధరంగం అనే ఆరు రంగాలలో ఎవరైతే వారి చర్యల ద్వారా మానవజాతికి ఉత్తమ ప్రయోజనాన్ని కలిగిస్తారో వారికి ఈ సంస్థ అవార్డులను ప్రదానం చేస్తుంది. ఇతర నోబెల్ బహుమతులు స్వీడన్ లో ఇవ్వబడుతుండగా, నోబెల్ శాంతి బహుమతి నార్వేలో ఇవ్వబడుతుంది. ఎందుకంటే ఈ బహుమతులు ప్రారంభించినప్పుడు నార్వే మరియు స్వీడన్ ఒక దేశంగా ఉన్నాయి.
దీని విజేతల జాబితాలో మార్టిన్ లూథర్ కింగ్, జూనియర్, ఎలిహు రూట్, థియోడర్ రూజ్వెల్ట్, ఉడ్రో విల్సన్, హెన్రి లా ఫోంటైన్, మిఖాయిల్ గోర్బచేవ్, ఆంగ్ సాన్ సు కయి, నెల్సన్ మండేలా, కోఫీ అన్నన్, జిమ్మీ కార్టర్, వంగారి మాతై, బరాక్ ఒబామా మరియు లియు క్సియాబో సహా పలువురు ఉన్నారు. ఈ బహుమతి అవార్డు విషయంలో తరచుగా వివాదం జరుగుతుంటుంది.
2013 లో రసాయన ఆయుధాల నిషేధం కొరకు పనిచేస్తున్న సంస్థ విజేతగా నిలిచింది. 2014 లో భారతదేశానికి చెందిన కైలాస్ సత్యార్థి, పాకిస్తాన్ కు చెందిన మలాలా యూసఫ్‌జాయ్ సంయుక్తంగా ఈ నోబుల్ శాంతి బహుమతిని గెలుపొందారు.
1948లో నోబెల్‌ శాంతి బహుమతి కోసం మహాత్మా గాంధీని ఎంపిక చేశారు. అయితే ఆయన ఆ సంవత్సరం జనవరి 30వ తేదీన తుపాకీ గుండ్లకు బలి అయినారు. అప్పట్లో ఉన్న నియమం ప్రకారం కొన్ని ప్రత్యేక పరిస్థితులలోనే మరణించిన వ్యక్తులకు నోబెల్‌ బహుమతులు ప్రకటించాలనేది నిబంధన. గాంధీ ఒక సంస్థకు ప్రతినిధి కాదు. మరణ విల్లును ఆయన వ్రాయలేదు. బహుమతి ఎవరికి అందజేయాలో నోబెల్‌ సంస్థకు తెలియకపోవడంతో ప్రతిపాదన విరమించుకోబడింది. ఒక అర్హులు ఎవ్వరూ లేకపోవడంతో ఆ సంవత్సరం నోబెల్‌ శాంతి బహుమతి ఎవ్వరికీ ఇవ్వలేదు.
శాంతికి విఘాతం కలిగించే పేదరికాన్ని మరియు దుఃఖాన్ని తొలగించేందుకు ఆమె చేసిన కృషికి 1979 లో మదర్ థెరీసాకు నోబెల్ శాంతి బహుమతి అందచేసారు.బహుమతి గ్రహీతలకు మర్యాద పూర్వకంగా ఇచ్చే సాంప్రదాయ విందును నిరాకరించి $192,000 నిధులను భారతదేశం లోని పేద ప్రజలకు ఇవ్వవలసినదిగా కోరుతూ, భౌతికపరమైన బహుమతులు ప్రపంచంలోని అవసరార్ధులకు ఉపయోగపడినపుడే వాటికి ప్రాముఖ్యత వుంటుంది అన్నారు.మదర్ థెరీసా ఈ బహుమతిని అందుకున్నపుడు ఆమెను "ప్రపంచశాంతిని పెంపొందించేందుకు మనము ఏమి చేయగలం?" అని అడిగారు."ఇంటికి వెళ్లి మీ కుటుంబాన్ని ప్రేమించండి" అని చెప్పారు.ఈ విషయం పై ఆమె తన నోబెల్ ఉపన్యాసంలో ఈ విధంగా అన్నారు:"పేద దేశాలలోనే కాక ప్రపంచం మొత్తంలో నేను పేదరికాన్ని చూసాను, కానీ పాశ్చాత్య దేశాలలోని పేదరికం తొలగించడం కష్టం.నేను వీధులలో ఆకలిగొన్న వానిని కలిసినపుడు అతనికి కొంత అన్నము, ఒక రొట్టెముక్క ఇచ్చి తృప్తిపడతాను. నేను అతని ఆకలిని తొలగించగలిగాను.కానీ ఒక వ్యక్తి గెంటివేయబడినపుడు, పనికిరాని వ్యక్తిగా భావించబడినపుడు, ప్రేమింపబడనపుడు, భీతిల్లినపుడు, సమాజంచే వెలివేయబడినపుడు-ఆ రకమైన పేదరికం చాల బాధాకరమైనది మరియు నా దృష్టిలో తొలగించుటకు కష్టమైనది." గర్భ స్రావాన్ని 'ప్రపంచ శాంతికి అతి పెద్ద విఘాతంగా' ఆమె పేర్కొన్నారు.
ఆండ్రాయిడ్ లాలీపాప్
ఆండ్రాయిడ్ లాలీపాప్ అనునది ఆండ్రాయిడ్ ఆపరేటింగ్ వ్యవస్థలో భాగంగా గూగుల్ విడుదల చేసిన 5వ వెర్షన్ పేరు. ఇది 2014 అక్టోబరులో విడుదల చేయబడినది.
గూగుల్‌ ఈ కొత్త నిరవాకికి (ఓఎస్‌కు) ఆండ్రాయిడ్‌ 5.0 లాలీపాప్‌ గా నామకరణం చేసింది. దీనిలో అనేక విశేషాలు ఉన్నాయి.
లాలీపాప్‌ ఓఎస్‌లో చాలా ప్రత్యేకతలున్నాయి.
లాలీపాప్ ఓఎస్‌లో జీమెయిల్ అనువర్తనం సరికొత్త రూపు సంతరించుకుంది. డిజైన్‌తోపాటు కొన్ని అదనపు ఫీచర్లు కూడా వచ్చి చేరాయి. గతంలో మాదిరిగా కంపోజ్ ఆప్షన్ మెన్యూలో ఒకవైపున కాకుండా తెర అడుగున కుడివైపు ఫ్లోటింగ్ ఐకాన్‌లో ఏర్పాటు చేశారు. అంతేకాకుండా జీమెయిల్, గూగుల్ క్యాలెండర్లను సింక్ చేసేందుకు ఇన్‌బాక్స్ పేరుతో మరో అనువర్తనాన్ని (ఆప్‌ను) విడుదల చేశారు. ఫలితంగా మెయిల్ సమాచారం ఆధారంగా మీకు రిమైండర్లు అందే వీలేర్పడింది. ఉదాహరణకు మీ ఫ్లైట్ టికెట్ మెయిల్ ఆధారంగా మీ ప్రయాణపు తేదీ ముందురోజు మీకు అలర్ట్ వస్తుంది.
ఎన్ని మంచి ఫీచర్లున్నా తగిన బ్యాటరీ బ్యాకప్ లేకపోతే అంతే సంగతులు. కిట్‌క్యాట్ ఓఎస్ ద్వారా బ్యాటరీ మేనేజ్‌మెంట్‌లో కొన్ని కొత్త మెలకువలు చేర్చిన ఆండ్రాయిడ్ లాలీపాప్‌లోనూ ఆ పంథాను కొనసాగించింది. ఈ కొత్త ఓఎస్‌లోని బ్యాటరీ సేవర్ కనీసం 90 నిమిషాల బ్యాటరీ సమయాన్ని ఆదా చేస్తుందని అంచనా.
మెబైల్ వాడుకరులు తరచు ఉపయోగించే సెట్టింగ్స్‌ను మార్చుకోవడం కూడా లాలీపాప్ ఓఎస్‌లో సులువు. కేవలం తెరను కిందివైపునకు స్వైప్ చేస్తే చాలు ఇవి ప్రత్యక్షమవుతాయి. వైఫై, బ్యాటరీ ఐకాన్, బ్లూటూత్, లొకేషన్ వంటివన్నీ దీంట్లో ఉంటాయి. పరిసరాలకు తగ్గట్టుగా తెర ప్రకాశాన్ని మాన్యువల్‌గా మార్చుకునే సౌలభ్యమూ ఉండటం మరో విశేషం.
వైరస్‌లు, మాల్‌వేర్‌ల నుంచి స్మార్ట్‌ఫోన్‌ను సురక్షితంగా ఉంచేందుకు లాలీపాప్‌లో అదనపు ఫీచర్లు ఉన్నాయి. సమాచారం మొత్తాన్ని ఎన్‌క్రిప్ట్ చేసే అవకాశముండటం వీటిల్లో ఒకటి. ఫోన్ పోగొట్టుకున్నా, లేదా ఎవరైనా దొంగిలించినా, మొత్తం డేటా, అప్లికేషన్లు ఎన్‌క్రిప్ట్ అయిపోతాయి. ఇతరులు ఈ డేటాను అసలు చూసే అవకాశముండదు. సామ్‌సంగ్ సిద్ధం చేసిన నాక్స్ టెక్నాలజీలోని ఓ కీలకమైన అంశాన్ని లాలీపాప్ ఓఎస్‌లో చేర్చడం ద్వారా ఇది వీలైంది.
ఆండ్రాయిడ్ స్మార్ట్‌ఫోన్లలో స్థానిక భాషల వాడకం కొత్త కాకపోయినప్పటికీ లాలీపాప్‌తో ఈ భాషల జాబితాలోకి మరో 15 కొత్తగా చేరాయి. తెలుగు, బెంగాలీ, కన్నడలతోపాటు కొన్ని విదేశీ భాషలు ఉన్నాయి. అంతేకాదు... ఈ సరికొత్త ఓఎస్‌లోని ఆడియో, వీడియో ఫీచర్లలోనూ చెప్పుకోదగ్గ మార్పులు జరిగాయి. 5.1, 7.1 ఛానెల్ ఆడియోలను సపోర్ట్ చేయడంతోపాటు యూఎస్‌బీ ఆడియో సపోర్ట్ కూడా ఏర్పాటు చేశారు. కెమెరా ఫుల్ రెజల్యూషన్‌తో సెకనుకు 30 ఫ్రేములను బంధించగలదు. ప్రతి ఫ్రేమ్ తాలూకూ సెట్టింగ్స్‌లో వేర్వేరుగా మార్పులు చేసుకోగలగడం విశేషం.
డైనమైట్
డైనమైట్ అనగా ఉష్ణవాహక పొడి (Diatomaceous earth) లేదా పొడి గుండ్లు, మట్టి, సాడస్ట్, లేదా కలప గుజ్జు వంటి ఇతర ఇంకించుకొనే పదార్ధాలను ఉపయోగించుకొని పనిచేసే నైట్రోగ్లిజరిన్ ఆధారిత పేలుడు పదార్థం. తక్కువ స్థిరత్వమున్న సాడస్ట్ వంటి సేంద్రీయ పదార్థాలను డైనమైట్లకు ఉపయోగిస్తారు మరియు సాధారణ ఉపయోగం నిలిపివేయబడింది. డైనమైట్ ను జర్మనీ లో స్వీడిష్ రసాయన శాస్త్రవేత్త మరియు ఇంజనీరు ఆల్ఫ్రెడ్ నోబెల్ కనుగొన్నారు, మరియు 1867 లో పేటెంట్ పొందాడు. దీని పేరు "పవర్" అనే అర్థానిచ్చే, డైనమిస్ δύναμις అనే పురాతన గ్రీకు పదం నుండి నోబెల్ రూపొందించాడు.
డైనమైట్ అధిక పేలుడు పదార్థం, అనగా తటాలునమండుట కంటే పేలిపోవుట నుండి అధిక శక్తి వెలువడుతుంది. డైనమైట్ ను ప్రధానంగా మైనింగ్, క్వారీ, నిర్మాణం, మరియు కూల్చివేత పరిశ్రమలలో ఉపయోగిస్తారు, మరియు కొన్ని చారిత్రక యుద్ధాలలోనూ వాడడం జరిగింది.
ముప్పాళ్ళ నాగేశ్వరరావు
డాక్టర్ ముప్పాళ్ళ నాగేశ్వరరావు ఆంధ్రప్రదేశ్కు చెందిన ఒక రోదసీ శాస్త్రవేత్త. భారతీయ అంతరిక్ష పరిశోధనా సంస్థ (ఇస్రో) లో కీలక బాధ్యతలు నిర్వహిస్తున్నారు.
ప్రకాశం జిల్లా తర్చూరు మండలం, గోడవాడ గ్రామంలో నిరుపేద వ్యవసాయ కుటుంబంలో ఆయన జన్మించారు. తల్లిదండ్రులు వెంకటేశ్వర్లు, వీరమ్మ. ప్రాథమిక విద్యాభ్యాసం గోడవాడ గ్రామంలో సాగింది. తర్చూరులో ఉన్నత పాఠశాల‌ విద్య, చీరాల ప్రభుత్వ కళాశాలలో భౌతిక శాస్త్రంలో బీ.ఎస్సీ పూర్తి చేశారు. అనంతరం ఆంధ్రా వర్సిటీలో ఎమ్మెస్సీ ఎలక్ర్టానిక్స్‌ పూర్తి చేసి బంగారు పతకం సాధించారు. ఆ తర్వాత శ్రీ కృష్ణదేవరాయ వర్సిటీలో పీహెచ్‌డీ సాధించారు. 1982లో ఇస్రోలో చేరారు. 2007 నుంచి స్వదేశీ నావిగేషన్‌ వ్యవస్థకు ప్రాజెక్టు డైరెక్టర్‌గా.. బెంగళూరులోని ఇస్రో శాటిలైట్‌ సెంటర్‌లో తన సేవలు అందిస్తున్నారు.
కె.వి.రఘునాథరెడ్డి
కొల్లి వెంకట రఘునాథరెడ్డి (సెప్టెంబరు 4, 1924 – మార్చి 4, 2002) , కాంగ్రేసు పార్టీకి చెందిన రాజకీయ నాయకుడు మరియు మాజీ కేంద్ర మంత్రి. ఈయన 1990 నుండి 1993 వరకు త్రిపుర గవర్నరుగానూ, 1993 నుండి 1998 వరకు పశ్చిమ బెంగాల్ గవర్నరుగానూ, 1997 జనవరి 31 నుండి ఫిబ్రవరి 12 వరకు, మరళా 1997, డిసెంబరు 13 నుండి 1998 ఏప్రిల్ 27 వరకు ఒడిశా గవర్నరుగా పనిచేశాడు.. ఈయన కేంద్ర కార్మిక శాఖా మంత్రిగా కూడా పనిచేశాడు.
నెల్లూరు జిల్లాకు చెందిన రఘునాథరెడ్డి లక్నో విశ్వవిద్యాలయంలో న్యాయశాస్త్రం చదివి, మద్రాసు మరియు గుంటూరులలో లా ప్రాక్టీసు చేశాడు. ఈయన క్రిమినల్ లా మీద వ్రాసిన పుస్తకం అనేక విశ్వవిద్యాలయాల్లో ప్రామాణిక పాఠ్యపుస్తకం అయ్యింది.
రఘునాథరెడ్డి 1962లో తొలిసారి కమ్యూనిస్టుల మద్దతుతో స్వతంత్ర అభ్యర్థిగా రాజ్యసభకు ఎన్నికయ్యాడు. పార్లమెంటులో ఈయన పనితనానికి మెచ్చి, జవహర్ లాల్ నెహ్రూ కాంగ్రేసు పార్టీలోకి ఆహ్వానించాడు. ఇందిరా గాంధీ ఈయన్ను తొలుత కంపెనీ వ్యవహారాలు, పరిశ్రమాభివృద్ధి శాఖామంత్రిగా నియమించింది. ఆ తరువాత కార్మిక శాఖా మంత్రిగా పనిచేశాడు. ఈయన రాజ్యసభకు మూడు పర్యాయాలు ఎన్నికయ్యాడు. అందులో 11 సంవత్సరాల పాటు కేంద్ర ప్రభుత్వ మంత్రివర్గంలో సభ్యుడిగా ఉన్నాడు.
ప్రభుత్వరంగపు గట్టి మద్దతుదారుడైన రఘునాథరెడ్డి, మొనోపలీస్ అండ్ రెస్ట్రిక్టివ్ ట్రేడ్ ప్రాక్టీసెస్ చట్టం 1969 యొక్క రూపకర్తలలో ఒకడు. ఇందిరా గాంధీ ఈయన్ను ప్రభుత్వ రంగ పరిశ్రమలలో వివాద పరిష్కారాలకు తరచు పంపిస్తూ ఉండేది. సింగరేణి కాలరీస్ అవార్డును రూపొందించడంలో రఘునాథరెడ్డి ప్రధాన పాత్ర వహించాడు. 1974 నుండి 76 వరకు కార్మిక శాఖామంత్రిగా ఉంటూ, వెట్టిచాకిరి నిర్మూలణ చట్టం (1976) ను రూపొందించాడు.
కృష్ణకాంత్, మోహన్ ధరియా మరియు అమృత్ నహతాలతో పాటు క్రాంగ్రేస్ ఫోరం ఫర్ సోషలిస్ట్ ఆక్షన్ లో క్రియాశీలక సభ్యుడిగా, ప్రజాస్వామ్యం లేనిదే సామ్యవాదం సిద్ధించదని భావించాడు.
ఇతని కుమారుడు కొల్లి శ్రీనాథ్ రెడ్డి ప్రఖ్యాత హృద్రోగ నిపుణుడు, వరల్డ్ హార్ట్ ఫౌండేషన్ అధ్యక్షస్థానాన్ని వహించిన తొలి భారతీయుడు మరియు పద్మభూషణ పురస్కార గ్రహీత.
విద్యుత్ కేంద్రం
విద్యుత్ కేంద్రం అనగా విద్యుత్ శక్తి ఉత్పత్తి కొరకు ఏర్పరచుకున్న ఒక పారిశ్రామిక సౌకర్యం. దీనిని ఉత్పత్తి స్టేషను, పవర్ ప్లాంట్, పవర్ హౌస్ లేదా ఉత్పాదక ప్లాంట్ గా కూడా సూచిస్తారు. దాదాపు అన్ని విద్యుత్ కేంద్రాల వద్ద ఒక జెనరేటర్, అయస్కాంత క్షేత్రం మరియు కండెక్టర్ మధ్య సాపేక్ష చలనం సృష్టించడం ద్వారా యాంత్రిక శక్తిని విద్యుత్ శక్తిగా మార్చే ఒక తిరిగే యంత్రం ఉంటాయి. ఇది ప్రధానంగా తగినంత చౌకగా, సులభంగా అందుబాటులో ఉన్న ఇంధనాలపై ఆధారపడి ఉంటుంది మరియు సాంకేతిక పరిజ్ఞానం యొక్క రకాలపై పవర్ కంపెనీ యాక్సెస్ కలిగి ఉంటుంది. ప్రపంచంలో అత్యధిక విద్యుత్ కేంద్రాలు విద్యుచ్ఛక్తి ఉత్పత్తి చేయడానికి బొగ్గు, చమురు, సహజవాయువు వంటి శిలాజ ఇంధనాలను మడిస్తున్నాయి, మరియు కొన్ని అణుశక్తిని ఉపయోగిస్తున్నాయి, ప్రస్తుతం సౌర, పవన, తరంగ మరియు జలవిద్యుత్ వంటి శుభ్రమైన పునరుత్పాదక వనరుల యొక్క వినియోగం ఎక్కువవుతోంది.
థర్మల్ పవర్ స్టేషను లేదా తాప విద్యుత్ కేంద్రము అనగా ఒక విద్యుత్ కేంద్రం, దీనిలో ప్రధాన కదలిక ఆవిరిచే నడుస్తుంది. నీరు వేడి చేసినప్పుడు ఆవిరి గా మారి ఆవిరి టర్బైన్ ను తిప్పుతుంది, ఇది విద్యుత్ జనరేటర్‌ను నడుపుతుంది. తర్వాత ఆవిరి టర్బైన్ ద్వారా వెనుక్కు మళ్ళుతుంది, ఈ ఆవిరి ఒక కండెన్సర్‌లో ఘనీకృతమవుతుంది మరియు అది వేడెక్కి రీసైక్లింగ్ అవుతుంది; ఈ విధానాన్ని రాంకిన్ చక్రం అంటారు. తాప విద్యుత్ కేంద్రములు రూపకల్పనలో చాలా వైవిధ్యంగా ఉంటాయి, దీనికి కారణం సాధారణంగా నీటిని వేడి చేయడానికి ఉపయోగించే వివిధ శిలాజ ఇంధన వనరులు. కొంతమంది దీనికి శక్తి కేంద్రమనే పదాన్ని ఉపయోగించడానికి ఇష్టపడతారు, ఎందుకంటే దీనిలో వేడి శక్తిని విద్యుత్ శక్తిగా మార్చేటువంటి సౌకర్యాలుంటాయి.
హాస్య కథలు
చింతా దీక్షితులు(1891-1960)వ్రాసిన హాస్యకథల సంపుటి ఇది. 1946లో ప్రచురింపబడింది. దీని కంటే ముందు చింతా దీక్షితులు వ్రాసిన కథలు మూడు పుస్తకాలుగా వెలువడ్డాయి. అవి ఏకాదశి, దీక్షితులు కథలు, వటీరావు కథలు. ఇది నాలుగవ పుస్తకం. దీనిలో 15 కథలు ఉన్నాయి.